
TYRKISK ROCOCO 



PERSONER: 



hendes eninder. 



> Softaer, tyrkiske Studenter. 



She'itan Emisrestn. 

Zaira 

Na'ischa 

Ali: 

Ibrahim, hans Ven. 

Djelil. 

Hassan. 

Orchan. 

Jussuf. 

Zeri Baba, Janitschar. 

Petevan Aga, Kaptajn ved Janitscharerne. 

Mollah'en^ gejstlig-juridisk Overdommer. 

En Ulema, af det gejstlige Raad. 

En Muezzin. 
Unge frie tyrkiske Kvinder, unge adelige Tyrker, Officerer, 
Embedsmænd, Softaer, Ulemaer, Schciker, Dervischer, Janit- 
scharer. Spillemænd, Dansere, Danserinder. 



Handlingen : Konstantinopel, Midten af forrige Aarhundred. 



FØRSTE AKT. 



(Alis Studerekammer. I Baggrunden et stort gammelt-byzan- 
tinsk Buevindve, som gaar helt ned til Jorden, dækket af et Jalousi. Til- 
højre Dør med Forhæng. Tilvenatre en Divan med Hynder, afbleget og 
falmet. Midt i Værelset en Pult; foran denne blomstrende Oleander, 
Mandel- og Laurbærtrær i Ballier. Hængelampe ned fra Loftet. Paa 
Pulten ligger en stor opslaaet Bog og en Luth. Foran Divanen et lavt 
Bord med Piber, en Vandkumme, Bægre). 



Ali sidder ved Pulten med Ryggen mod Døren. Han ruller 
adspredt mellem Fingrene en afbrækket Blomstergren. 

AH 

Uæser). 

»Allah paalægger Ingen Byrder udover 
de Kræfter, som Han har givet ham.« 

(Tænker efter; fortsætter). 

»Hvor mange Stæder har ikke afveget fra 
Guds og hans Sendebuds Befalinger? Vi have 
derfor med dem opgjort et strængt Regnskab 
og straffet dem med en haard Straf 1 De skulle 
smage den onde Følge af deres Vandel, og 
Enden paa deres Opførsel skal vorde For- 
tabelse U 

(afbryder). 



For vægtige Ord — for den, som er svag! 

(læser) 

»Den, som tror paa Gud og handler ret, 
han skal indføres i Lysthaver, vandede af rin- 
dende Bække, og dér skal han leve evigt!« . . . 

(udenfor høres Fløjte, Harpe, Cither og Luth). 

Fester, Fester I — hver eneste Dag! 
En kvindelig Stemme 

(synger). 

Glødende SoU 
Gælder din Rødmen vor Jordklodes syndige 

Slægter? 
saa' Du fra Tinden deroppe, Du spejdende Vægter, 
Alt, hvad vi søger at skjule, men ikke formaar? . . . 

(Instrumenterne falder stærkere ind og overdøver Stemmen)* 

Ali 

(farer sammen). 

Allah, o Allah 1 den Lyd — denne Stemme: 
Scheitan, som Ali kan aldrig glemme! 

Stemmen. 
Softa, Du blege, som grubler og gransker — 

ser Du ej Glæden, som haster forbi? 
Hurtig I spring efter og bær mine Handsker, 

følg mig til Badet og hjælp mig deri ! . . . 

Ali 

(holder Hænderne for Ørerne). 

Allah vær mig naadigl Saa ti dog — til 

(Instrumenterne ere atter faldet stærkere ind. Leveraab og Haandklap 

— men fjærnt). 

Længsler og Attraa og Lidenskaber vilde — 
Til Dig, til Dig, Du den Tørstiges Kilde 1 

(kaster sig over Pulten, ivrig bladende i den store opslaaede Bog — 

lader Hovedet mismodig synke). 



Den rette Længsel hensivet i Sandet I — 
Tørsten forsumpet: hvad hjælper saa Vandet? 

(Ibraliinn slaar Forhænget for Døren tilside og kigger ind. 
Han tager ud af sin Kaftan en Krukke Vin og stiller den 
forsigtig ved Væggen; lister sig frem over Gulvet hen bag Ali). 

Ibrahim 

(ser over Alis Skulder i Bogen'*. 

Koranen? Ja saa I 

Ali. 
Hvem dér? 

Ibrahim. 

Din Ven! 
Du kender mig, synes det, knap igen. 

Ali. 
Ibrahim I Nej hvor rart at Du kom — 

Ibrahim. 
Men ikke saa rart at se Dig saa froml 

Ali 

(peger undvigende hen mod det lille Bord). 

Vil Du ryge? — Hvad nyt fra Landet, hvor 

Du bor? 

Ibrahim. 
At Fuglene synger og Kornet gror. 
Jeg skal hilse Dig — først og fremmest fra din Mo'rl 

Ali. 
Den Kære! Profeten velsigne hendes Skød, 

Ibrahim. 
Du véd vel, din yngre Bro'r er død? 

Ali. 
Hvad siger Du — Selim. — den dejlige Dreng t 

Ibrahim. 
En Morgen han vaagned helt munter i sin Seng — 
ved Middagen havde han tabt sin Appetit: 
han laa ganske stille hen, og klaged sig kun 

lidt — 
Feberen tog til — paa to Døgn var han borte t 

Ali. 
Ak, Drengen er dødl 

Ibrahim. 

Af Kopperne — de sorte t 
Den forbandede Sygdom. Og det véd Du ikke? 

Ali. 
Aa, Selim, min Øjesten 1 Kunde jeg blot ligge 
gemt un3er Jorden, ved Siden af den Kære, 
savnet af Mo'r — og forglemt af alle Andre I 

Ibrahim. 
Ali! vær en Mandl 

Ali. 
Hvor længe skal man vandre, 
frysende i Solen, hungrig efter Lykken, 
som viser os et Smil — og saa vender En Ryggen ? 
Selim I Du har gjort ud i Mørket det Spring, 
hvor man ender med at blive . . . 

'holder inde). 



Ibrahim. 

Til hvad? til Ingenting! 

Ali. ' 
Til Noget, som fordi det er løst fra Kødets 

Baand 
bliver rent, bliver lyst, bliver Lys, bliver Aandl 

Ibrahim. 
Er Du sikker i din Sag? Ja det staar nok dér 

at læse — 
men Koranen er en Bog, der, som ingen andre 

Bøger, 
just fordi vor Gransken det Umulige søger, 
kan dreje os den allereftertrykkeligste Næse I 

Ali. 
Koranen er en Bog, man bør elske og ærel 
den svarer med sin verdensforløsende Lære: 
at hver kan bryde Braadden af alle onde Lyster, 
naar til en indre Stemme han i Sjælen sig for- 
trøster — 
at Kødet er vor Fjende, som avler al vor Kiv, 
at Striden tog sit Udspring alt i vor Moders Liv 1 

Ibrahim 

(ler). 

Som om Profeten tog sig det selv saa meget nær 

med alle disse kødelige Lysters Begær! 

Har han ej udstædt Veksler, mens end vi gik 

herneden, 
paa alle de skønne Huris deroppe i Evigheden? 

Ali. 
Ti med den Snak om Huns I De, som vi kender 

her, 
de øger vore Sorger, mens de tænder vort 

Begær I — 

(mere behersket) 

Det er jo kun et Billed, den store Seer har brugt, 
paa Evighedens Skønhed som de jordiske Kampes 

Frugt ! 

Ibrahim. 
Lignelser og Billeder I — Ak, Broder, kunde 

jeg vide, 
at Ali, den muntre Softa, gik hen og blev . . . 

Ali. 

En Mand I 

Ibrahim. 
En Dervisch — en Ulema! Det gaar dog aldrig an. 
Magert er dit Ansigt — om Øjet en gullig Rand — 
Du drikker vel ikke mere? 

Ali 

(peger paa Vandkummen). 

Du ser — jeg drikker Vand I 

Ibrahim. 
Ja tænkte jeg det ikkel — Du synger vel ikke 

heller? 

Ali 

(lægger Haanden paa Bogen). 

Jeg lytter til den Stemme, som over al Vellyd 

gælder I 



II 



Ibrahim 

(rækker ham Luthen). 

Jeg beder Dig — lad mig høre I Du vidste med 

øvet Finger 
at lokke af denne Sladderhank hver Tone, som 

klinger! 
Den Mand, som har faaet Sangen og Sanger- 

"kunstens Gave, 
staar som et frigjort Menneske i Verdens grøn- 

nende Have; 
naturligt i Naturen han lytter til Fuglenes Røster, 
og inddeler ej deres Triller i onde og gode 

Lyster; 
han føjer sin egen Lovsang til deres kvidrende 

Kor 
og letter sit Hjærtes Byrde — har jeg ej Ret, 

min Bro'r? 

Ali 

(tager nogle Akkorder). 

Hør kun, hvordan det lyder: forstemt — som 

jeg selv er forstemt I 

Ibrahim 

(har hentet Vinkrukken, skænker op i Bægrene). 

Jeg hører tilnød, min Ali, Du har din Færdighed 

glemt! 
Er det Ærgerrigheds Dæmon, som driver med 

Dig sit Spil: 
ved Bægret alle Dæmoner myndigt besværge 

jeg vil I 

Drømmer Du Dig Ulema, ja Scheik-ul-Islam 

kanske ' 
i denne befordrende Landvin kan Du din Frem- 
tid sel 

Ali. 
Scheik og Ulema, det var jeg — om blot jeg 

ytred et Ord. 
MoUah'en er mig bevaagen — hvad hjælper det 

Alt, min Bro'r? 

Ibrahim 

(med en komisk Gebærde). 

Det hjælper Dig tilEffendi! Jeg bøjer mig dybt 

til Jord! 

Ali 

(bortvendt)* 

Gerne jeg hørte Dig spøge — men daarligt 

hører jeg nu. 

Ibrahim. 
Alil jeg var en Softa — en munter Student 

som Du I 
Jeg stod alt paa Embedsstigen — da traadte 

jeg Trinet itu. 
Var jeg end lidt for hastig — dog var mig ej 

Skæbnen haard: 
den gav mig, i Bytte for Byen, paa Landet min 

Farbro'rs Gaardl 
Nu har jeg udvidet Driften*, jeg dyrker Tobak 

og Vin, 

og Bier — aa Bier, som laver en Honning, duf- 
tende fin! 
Af Træerne ryster jeg Blommer og lægger dem 

ned til Svesker; 
i Kreds blandt de lyttende Gamle med Krøniker 

op jeg disker; 
lindt løber Vinen paa Tungen i Skumringens 

blide Stund 
og Egnens kønneste Piger jeg kysser paaHaand 

og Mund. 
Softa jeg varl — en Softa blir aldrig gammel 

og graa: 
følg med, følg med ud paa Landet — bort fra 

din støvede Vraal 

Ali. 
Aa, turde jeg — kunde jeg . . . 

Ibrahim. 
Turde? For hvem da — eller for hvad? 
Du er dog endnu ej Dervisch — Du trænger til 

Kvægeisens Badl 

(rækker ham Bægeret). 

Ali. 
Forfængelighed! . . . 

Ibrahim. 
Javist saa! Alt er Forfængelighed: 
skyl den med Vinens røde, befriende Strømme 

ned I 

Ali. 
Det være da, som Du siger (drikker) Forbandede, 

fristende Drik I — 

Ibrahim 

(ler). 

Vent dog med Anathemer endnu et Øjeblik I 
Du er forelsket — 

Ali. 
Du raseri 

Ibrahim. 

Det falder mig aldrig ind. 
Forsmaaet Kærlighed vækker Medlidenhed i 

mit Sind. 

Ali. 
Forsmaaet ... 1 

Ibrahim. 
Javel! det hændes endog den Bedste, min Ven. 
Jeg selv var kendt med den Casus — nu har jeg 

kvitteret den. 

(synger). 

Og jeg vil gaa i Tavernen hen, 
naar alle Gjæster er væk I 
vanvittig vil jeg gebærde mig 
som den naragtigste Gækl — 

Den Praksis har selv jeg øvet, jeg véd ej hvor 

mange Gange. 
Du husker dog vel, min Softa, vore friske 

Studentersange? 



IS 



Ali 

(skænker sig et Bæger Vin, drikker det hurtig ud). 

Ibrahim 1 hør hvad jeg siger! — 

Ibrahim. 
Mit Øre staar spændt paa Vagt. 

Ali. 
Kender Du Noget at ligne med en Lidenskabs 

Magt? 
Stod Dig paa Panden Sveden — blot man næv- 

ned et Navn — 
slæbte Du paa en Byrde af evig Længsel og 

Savn? 
Kender Du til at forbande — og signe i samme 

Nu - 
kender Du det, at hulke af Lykke sin Sjæ' itu? 
Aad Du foruden at mættes — drak Du den 

sødeste Drik 
og mærked den bedske Gysen i selvsamme Øje- 
blik? 
Følte Du dig som løftet til Stjærnernes salige 

Kor - 
og laa dog saa arm og ussel som nogen Tigger 

paa Jord? 

Ibrahim. 
Det klinger jo helt alvorligt! — Jeg lægger Dig 

Intet til Last, 
men tag Dig iagt for at sidde i Kærligheds 

Rævesaks fastl 

Ali. 
Aa, Ibrahim I skammet mig har jeg, har følt mig 

det usleste Kryb, 
men bundløst som Menneskehjærtet er selv ej 

det indiske Dyb I 
sofistisk, lovtrækkersnedig jeg gaar med mig 

selv paa Akkord 
og jager med talløse Grunde min Grund til 

Skamfuldhed bort; 
jeg som var redelig, aaben, jeg som var sand- 
dru og stolt, 
jeg føler mig alle Rænkers og skiftende Luners 

Boldt. 
Dog lad ogsaa Manden sig lægge de hundrede 

Ting til Last, 
han kan dog tilnød begribes, Noget staar for 

ham fast: 
men Kvinden er Verdens Gaade I hun er hverken 

slet eller god — 
som Palmen hun har en Krone, men mangler i 

Jorden Rod I 

Ibrahim. 
Kan hændes, forkert paa Manden, saa vel som 

paa Kvinden Du ser: 
mig synes, hun just er rodfast bundet til Jordens 

Ler! 

Ali. 
Jeg siger Dig, Venl hun svæver I Hun er som 

en hvirvlende Røg, 

dannet af Gud i et Indfald, en ledig Hviledags 

Spøg: 
igaar var hun kysk som Gazellen, bly som den 

flygtende Hind — 
saa lokker hun med sit Favntag Rødmen paa 

Mandens Kind. 
Var han oprindelig skyldig i hendes for tidlige 

Fald, 
snart vil hun vise sig Mester i sit Forførelseskald : 
af Barnet hun lærte at bede, af Slangen sig 

ydmyg at sno — 
frygt hendes Panthervrede, men mest hendes 

Katteklo I 
I Smaating let at fortørne, og uforsonlig i Had, 
grædende uimodstaaelig, henrivende naar hun er 

glad! 
Alvor er hendes Fjende, Forandring er hendes 

Lyst, 
Pynten er hendes Afgud, og Taarer er hendes 

Trøst I 

Ibrahim. 
Ali, hvem blanded Dig Malurt i Visdommens 

krydrede Drikke? 
Du taler om Kvinden, men kender — kun en . . . 

Ali. 

som jeg nævner ikke I 

Ibrahim 

(betragter ham alvorlig). 

Tiden, hvori vi er stædt nu, den staar i et ilde Ry : 

og sandelig Meget er modent til Høsten i Stam- 

buls By: 
men gives der farlige Skønne, omsværmet af 

dumme Sprader, 
som sætter Forstanden paa Prøve langs Bospo- 

rus' Promenader, 
saa voksed de op med en Mode, og falder til 

Jorden med den: 
ryst dine Saaler, min Ali! og følg med din 

gamle Venl 

Ali. 
Som om der ikke paa Landet var Kvinder saa 

godt som her? 

Ibrahim. 
Truffet I Men de slaar Rode i Jorden som friske 

Trær. 
Arbejdet er den Kilde, som nærer det sunde 

Blod, 
svajende bærer de Kronen — men se blot, hvor 

fast deres Fod I 
Følg dem, naar utilsløret de færdes ude og inde, 
se blot ved Dagens Gerning den unge flittige 

Kvinde — 
hver en Bevægelse smidig, som Staalet den 

slanke Krop — 
levende Palmer er de — - sunde fra Rod til Top I 
Giv dem en Markedsgave, følg dem til en Bazar, 
spørg dem: Hvad vil Du vælge? De véd ej at 

give Dig Svar. 

Kan hændes omsider en Enkelt, som fik en Stump 

Silkebaand, 
med straalende Øjne lægger i din sin solbrændte 

Haand t 
Hun kender ej Byens Kunster, kan ikke som 

Slangen sig sno, 
hun skænker Dig ømt sit Hjærte, hun giver Dig 

helt sin Tro . . . 

Scheitan 

(kalder udenfor). 

Alil 

Ibrahim. 
Hvad nu? Du blegner — 

Ali 

(vildt). 

Jeg vil være Ulema — Præsti 
Ibrahim 

(gaar hen, kigger ud igennem Jalousiet). 

Er det hende? 

(kommer tilbage, rækker ham Haanden, siger med en bestemt 

Betoning)* 

Nu vel : bliv Dervisch — det baader kanske Dig 

bedst (gaar). 

Ali 

(lytter). 

Kommer hun? Ak, hun tøver! Jeg véd: denne 

Angst i mit Sind — 
den kolde Sved paa min Pande — det bræn- 
dende Blus paa min Kind ... 1 

Det var dog Schei'tans Stemme? Nej, hun er 

draget forbi — 

(griber Luthen). 

Kom, Du min Ensomheds Trøster! lad høre din 

Melodi I 

(sætter sig paa Divanen, synger). 

Stille gløder Minareten 
op i Solnedgangens Luft, 
Oleandrer svangrer Aftnen 
med en honning-mættet Duft I 

Fra Tavernen klinger Harper, 
Fløjten blander sig deri 
med en Nattergalehulkens 
huris-bløde Melodi 1 

Harpe, Cither, Luth og Fløjte 
svangrer Aftnens Blomsterduft 1 
stille gløder Minareten 
i den længsels-fyldte Luft! 

O min Huri, min ScheitanI 
kend din egen Melodi: 
hundred Nætters vaagne Drømme 
drukner deres Graad deri! 

Scheitan 

(klædt i overdaadig, udfordrende Dragt ; over Skuldren hænger en Luth 
i Silkebaand ; hun løfter Jalousiet udefra, ser sig om, springer ind ; gaar 
langsomt frem, standser i nogen Afstand fra Ali, som halvt drømmende 
betragter hende ligesom et Syn* Hun lægger sin Luth tilrette i Armen, 

synger). 



Og saa blegner Minareten 
i den violette Luft, 
Oleander og Jasminen 
har forstærket deres Duftl 

Bag Moskeen hejses langsomt 
Maanens røde Lampe op, 
til den standser blank og gylden 
over Minaretens Top. 

Men naar Minaretens Skygge 
falder paa Tavernens Tag, 
da forstummer Luth og Fløjtes 
bløde Nattergaleslag. 

Da, min Softa, min Tilbedte 1 
kaldes Du til Stævnet hen. 
Maanen lyser Dig forsigtig, 
og helt liden, hjem igen I 

Ali 

(rejser sig, udbreder Armene). 

Scheitan 1 Saa kom Du tilbage 1 — jeg hører 

ser Dig igen. 

Scheitan. 
Jeg kommer derude fra Solen. Hvor her er 

støvet og trist I 
Og Du har skæmmet Dig, Kære I Hvad tog Du 

Dig for siden sidst? 

(skælmsk). 

Har Du været mig utro, Ali? Ræk mig et Bæger 

Vin 
og drik med den stakkels forskudte Scheitan 

Emisresinl 

Ali. 
Scheitan 1 

Scheitan. 
Ja hun er kommen, at se til sin syge Ven, 
at skænke ved Haandspaalægning kanhændes 

ham Livet igen. 
Se, sel mine Blomster lever! Du har da givet 

dem Vand — 
men drikke med mig, kan Du ikke? — aa nej, 

saadan hellig Mand I 

Ali. 
Scheitan 1 hold op med den Tale I 

Scheitan 

(undersøger hans Bæger). 

Kan min profane Snak 
forarge en Mand, som tværtimod Profetens 

Bydende drak? 

Profeten er stor I — det véd vi! — og Ingen er 

Gud uden Gud I 
men krænker man ét, hvorfor ikke krænke to, 

tre af hans Bud? 

Ali. 
Scheitanl jeg beder saa bønlig — gaa fra migl 

Scheitan. 

Ja straks, — naar først 
jeg har i din Landvin slukket den hede For- 
middags Tørst. 

(nipper til Bscgrtt). 

Den Vin er saa let som Luften ved Bosporus' 

gyldne Strand, 
saa let og uskyldig, men heldigvis ikke saa 

smagløs som Vandl 

Ali. 
Vogt Dig, den Vin er farlig — jeg kender det 

selv i mit Blod! 

Scheitan 

(drikker). 

Saa del med Scheitan Faren — hun deler med 

Dig sit Mod! 

(sætter sig ved Pulten, blader i Bogen). 

Koranen! — Nej aldrig fik jeg med saadan en 

Tyksak Bugt. 

(tager et Blad beskrevet Papir ud). 

Lad se, hvad min Softa har skrevet! — Det 

lyder jo ganske smukt. 

Over os et Hav af Vellyd 
gennem Nattens mørke Blaa; 
grænseløse Stjærners Skarer 
driver syngende derpaa! 

Under os en Verdens Smærter 
dysset ned af Stjærners Kor. 
Verdens Skaberi al din Lykke 
i en Elskovs Nat beror I 

Straf os da med Blindhed siden^ 
lad i Smærter os forgaa: 
over os et Hav af Vellyd 
dirrer gennem Nattens Blaal 

(betragter ham smilende). 

Kan fromme Dervischer føre saadan et glødende 

Sprog — 
og hvordan forliges Papiret med den kalveskinds- 
bundne Bog? 
Min stakkels Ali! Du tænker bestandig paa 

Straf og Brøde, 
som om de evige Magter holdt Bog med hvert 

Elskovsmøde? 
Fryd Dig ved Øjeblikket I glæd Dig ved Solen^ 

som skinner — 
det lærte Dig en af Stambuls de glade og frie 

Kvinder! 

Ali 

(siddende paa Divanen, med Hænderne for Øjnene). 

Den frieste, gladeste, skønneste: Ve mig, ja Du 

har Ret I 
Ve Dig, for hvad Du har lært mig — den 

Lærdom gjorde mig slet! 

Sche'i tan 

^(har taget et andet Blad Papir, sætter sig hos ham). 

Den Lærdom har gjort Dig til Digter. Se her 

denne Kærligheds Sang: 
den skal bevare min Softas Navn, naar Ali er 

død engang 1 

(hun lægger Papiret i sit Skjød, synger til Luthen). 

Rundt omkring os Nattens Mørke 
som et Slør, et sort og tæt; 
kun en Lyd af Havens Springvand 
og dit sagte Aandedrætl 

Ali 

(har uvilkaarlig grebet sin Luth og synger). 

Havens Springvand i det Fjærne 
— eller er det Regnens Fald? — 
og en Hest, som uta^lmodig 
stamper i den nære Stald. 

Verden synes helt som uddød, 
kun en Hov mod Fjælen slaar; 
og imod dit Bryst jeg hviler — 
og saa svinder hundred Aarl 

Begge. 
Rundt omkring et Dyb af Mørke — 
hvor det Mulm er sort og tæt I 
Og min Kærlighed sig klamrer 
til dit sagte Aandedræt! 

Ali. 
O Schei'tan! lykkelige I 
Du som aldrig spørger om, 
hvad vort Liv paa Bunden gemmer, 
hvor vi gaar — hvorfra vi kom? 

Rolig i min Arm Du vaagner, 
kysser mig og spørger: Gaar 
Du nu fra mig? er det Morgen? . . . 
Ganske som for hundred Aarl 

Schei'tan 

{betragter ham et Øjeblik tavst; derpaa tager hun hans Hoved mellem 
sine Hænder, bøjer sig ned og kysser ham). 

Ali. 
Slip mig I — gaal Jeg besværger — jeg beder 

Dig bønligst — gaal 

Schei'tan 
Som om Du i mine Armes Vugge for første 

Gang laa? 

Ali. 
Var jeg som Barnet umyndig — vidste jeg ikke 

bedre: 
ved Allah! i talløse Strofer jeg vilde din Skøn- 
hed hædre — 



1 

Sche'itan. 



Men — nu? . . . 



Ali. 
Den Elskov er syndig, hvori man fornedrer sig 

selv. 
Der vaager et Øje deroppe bag Himlens krystal- 
klare Hvælv! 

Sche'itan 

Crejser sig fortørnet)* 

Fornedre? 

(gør et Par Skridt, vender sig). 

Du er umyndig — et Barn og tilmed et sygt: 
Jeg tilgiver Dig, som jeg tilgav, hvad haardt 

Du har sagt og stygt I 

(peger paa Pulten). 

Her har Du jo rejst din Throne — for Dyden 

besmurt med Blæk. 
Du beder — og skriver Elskovsvers 1 Du er en 

taabelig Gækl 

Ali. 
For alle de Kys, Du gav mig, og hvorfor jeg 

nu gør Bod, 
jeg giver Dig Sange tilbage — de koster mit 

Hjærteblodl — 

Sche'itan. 
Du deklamerer 1 . . . 

Ali. 
Det skriger herud af min inderste Sjæl. 

Var Du saavist en Slange, jeg traadte Dig 

under min Hæll 

Schei'tan. 
Du gør mig jo halvvejs bange I Vildt stirrer dit 

Blik paa mig — 
men det er netop den Lidenskab, min Ali, jeg 

elsker hos Digl 

Ali. 
Softa, din blækkede Kofte 
bærer af Neglenes Rifter Spor: 
o hvor ofte, hvor ofte 
slog Du dit Ansigt tilblods mod Jordl 

Tidt nok Du afrev Haaret 

og flænged din blækkede Kaftan itu — 1 

Ali, Alil bedaaret 

glemte Du Alt i det samme Nu: 

Hvad kæder os Skabninger sammen 
som denne Lidenskabs Jærnlov paa Jord? 
hvorfor tale om Smærten og Skammen, 
naar i samme Fængsel vi bor? 

Men ud fra det Fangehuls Mure 

vrider en Sang sig i Længslernes Stund: 

Softa, Softa i Bure, 

hvi brænder dit Hjærte, hvi bløder din Mund? 



29 



Scheitan 

(sætter sig hos ham og kærtegner ham). 

Se her — mit Tørklæde I Kære! Paa Panden 

Dig Sveden staar — 
i Øjet Taarer, paa Kinden Graad — fugtig om 

Skæg og Haarl 
Hvil ved Scheitans Hjærtel kom ved mit Bryst 

tilro — 
ret som om Nattens og Havets Bølger lukkedes 

over os to I 

Ali. 

Ak, Elskedel just dit Favntag lader mig aldrig Ro. 
Det er kun i Øjeblikket, at Verden er til for 

os to I 
Har jeg ej maattet dele med Andre den Rus i 

din Favn? 
har ikke Pascha og Aga døbt deres Rus med 

dit Navn? 

Scheitan. 

Frit har jeg levet, min Softa; fri har min Moder 

mig født, 
frit efter Lune og Tykke har mine Smil jeg 

strøet; 
hvad Elskov deraf er spiret, dermed holdt jeg 

aldrig Bog, 
jeg tog fra Naturen mit Valgsprog, skrevet i 

Fuglenes Sprog. 
Oplært i frie Kunster, i Dans og i Strængeleg, 

jeg hørte om hin Gudinde, som hav-født af 

Bølgen steg; 
rejstes ej Templer for hende baade af Læg og 

Lærd, 
og har hendes Kærtegn for Mængden forringet 

hos En hendes Værd? 
Spærret i Haremet inde træller vort Køn for den 

Lyst, 
som Mændene sorgløst bærer fra et til et andet 

Bryst 1 
Efter mit Tykke jeg valgte ; tidt holdt jeg Taaber 

for Nar 
og strøed bort deres Skatte — men solgt mig 

jeg aldrig harl 
Jeg gav mig bort, som man giver den bedste 

Skat, man besidder: 
blandt Venner og Fjender jeg derfor den »uaf- 
hængige« hedder 1 
Som Mændene vil jeg leve, foragtende stolt det 

Liv, 
hvor man af Herrens Naade bliver en nedkuet 

Vivi 
Dele med Andre, det maa jeg — men selv jeg 

bestemmer den Frist, 
hvor eneraadig jeg hersker, til Baandet truer med 

Brist I 
Aldrig for Evigheden jeg tilsvor en Mand min 

Tro - 
fabled en Gæk om saadant, jeg saa' kun paa 

ham og lol 

Men Dig, min Ali I Dig elsker Schei'tan, fordi 

Du er blød 

og god — og ret som en Jomfru kan blive blus- 
sende rød; 

fordi Du i hede Kærtegn kan give Dig skæl- 
vende hen, 

fordi jeg lever min pureste Ungdom i Dig igenT 

Ali 

(rejser sig; hæftig): 

Det er ikke som Du siger 1 Jeg er hverken god 

eller blød, 
jeg kunde — jeg kunde forbande dit silke- 
omvuggede Skød I 
alene den Dragt, Du bærer, vækker min Afsky, 

mit Had . . . 

Scheitan 

(dæmpet). 

Og dog har Du sagt, jeg var skønnest, da Du 

fulgte mig i mit Bad I 

Ali. 
Ti dog — ti dog I 

Scheitan. 
Jeg nævner kun Ting, som vi begge véd! 
Men nu, i Alvor, min Ali 1 Der er en Fortræde- 
lighed, 
en Tort, man har voldt mig — 

Ali. 
Har voldt Dig? — 

Scheitan. 

Ja — eller staar i Bered. 
Vor Sultan — hvad tror Du? . . . 

» * 

Ali 

(hurtig). 

Har kastet sit Øje paa Dig — ? 
Scheitan 

Uer). 

Aa hvad[ 
Vor Sultan er bleven dydig! Du undres? Det 

gør jeg med. — 
Rygtet løber i Stambul om, og næres fra Sted 

til Sted: 
at Scheik-uUslam og MoUah og alle de værdige 

Fædre, 
Ulemaer, Kadi og Naib — vil Stambuls Sæder 

forbedre 1 
Vi Kvinder — de frie, at sige — over os skal 

det først gaa ud; 
Schalwarien skal erstattes med et mørkt og 

gammeldags Skrud. 
Feredza hedder den Kjole. Som Spøgelser skal 

vi gaa, 
som græske Nonner paa Gader og Stræder — 

som Møl og Flagermus graal 

Ali. 
Nu vel? — 

Sche'itan. 

Saa vil man forbyde al offenlig Spil og Sang — 
jeg tænker, alle Taverner lukker de paa engang! 

Ali. 
Og saa? — 

Sche'itan. 

Du er saa koldsindig I For os staar vort Liv paa 

Spil: 
Skønheden, den er vor Frihed, vort Liv! men 

trodse vi vil — 
eller ogsaa skal Forbudet hæves — og Du skal 

hjælpe dertil! 

Ali. 
Jeg? 

Sche'itan. 
Du staar jo i Yndest hos hele det gejstlige Raad. 

(skælmsk). 

Du var jo en Mønster-Softa — var aldrig beruset 

og kaad — 
stjal Dig ej bort fra Dschema, fra Skriftens hel- 
lige Kilde, 
og søgte din Tørst i Tavernens forbudne Cisterner 

at stillet 
Du gransked og grubled og læste — sad hjemme 

den hele Nat: 
aldrig har Du dit Kammer efter Aftenens Sura 

forladt! 

Ali. 
Scheitan 1 

Sche'itan. 
Du skal i Raadet bekæmpe hin Klædning graa: 

(nærmere hen til ham). 

husk dog den skønne Schalwari, hvori Du mig 

første Gang saa'l 

Ali. 
Din Over- og Underklædning — Chilat — Schal- 

warien — Alt: 
ak, at jeg ej fik det bandlyst, før Bindet fra Øjet 

mig faldt! 

Scheitan 

(indsmigrende). 

Du fabler om Bindet fra Øjet! — Husk, hvad 

Du seende saa' 
hin Kvæld, da vi svømmed tilsammen i Bosporus' 

Bølge den blaa! 

Ali. 
Jeg husker 1 O gid min Erindring var druknet i 

Bølgernes Skød! 
Selim, Seliml lyksalige Du, som er i din Barn- 
dom død! 

Scheitan. 
Mindes Du: Aftenens Sura var endt — forstum- 
met den sidste Lyd 
fra Muezzinen, som synger saa smukt om Hellig- 
hed og om Dyd! 

Svundet var Dagen, dens travle Larm til Hvile 

bag Skumringen bragt, 
Bosporus svulmed og steg og faldt i rullende 

Dønningers Takt. 
Husker Du Strandhavens liden Kiosk, min Fri- 
heds forgyldte Bur, 
der aabner som Digesvalens Pavlun sin Dør over 

Bolværkets Mur? 
Vi havde sunget — vor Sang var endt — Kvælden 

var lummerhed: 
i Tusmørket klædte vi tavst os af og ned over 

Muren gled. 
Hvor køled Bølgen! hvor strakte vi udi hvor 

banked mit Hjærte af Lyst, 
mens Maanen spredte sit Guldregn -Flor over 

Peras slumrende Kyst I 
Det var, som kløved vi smæltet Metal — da 

dukked Du under — jeg skreg: 
Ali, min Svane 1 kom op igen I Du gør mig angst 

ved din Leg I 
Det var for mit eget Øje, som om jeg svandt i 

et bundløst Rum, 
døvet af Brus og blændet af Bølgens phosfor- 

lysende Skuml 

Ali. 

Det er ikke saa I — det var ikke mig I O Allah, 

hvi sender Du her 
fra Bølgernes Grav et Spøgelsesyn i phosfor- 

lysende Skær? 

3* 

Scheitan. 

(tager en gylden Nøgle i et Silkebaand op fra sit Livstykke, trykker 

ham den smilende i Haanden)« 

Se her I min Kiosk var længe lukt — men endnu 

er min Divan blød, 
endnu er min Læbe, som Vinen, fyldig og duf- 
tende sød! 

(gaar til Buevinduet, vender sig, lægger leende Fingren over Læben). 

Bekæmp hint Forbud i Raadet — brug din For- 
stand og din Mund: 
og hent Dig din Løn hos Scheitan i Nattens og 

Elskovs Stund 1 

(løfter Jalousiet, springer ud). 

Ali 

(stirrende ned for sig, farer sammen, løber til Vinduet). 

Scheitan — Scheitan! . . . borte! — Og Du, du 

Djævel, er heri 
Gaa til din Herskerinde — luk i for det onde 

Begær! 

(vil slynge Nøglen ud)< 

Ibrahim 

(stikker Hovedet ind ad Døren)« 

Alene? . . . Besværger Du Aander? (kalder ud): 

Hej, Kammerater, kom ind! 

(peger paa Ali, som hastig har skjult Nøglen paa sig). 

Dér staar han, den Heksemester I — og nu skal 

vi muntre hans Sind. 



•», 

Softaerne: Djelil, Hassan, Oroban og Janitscharen 

Zeri Baba trseder ind.) 

Ali 

(kaster sig hen paa Divanen). 

Hvad er der? hvad vil Du? Jeg lider . . . 

Ibrahimv 

Jeg bringer Dig Medicin: 
her er en Bas — og her en Tenor — den sidste 

især er fin I 
Ved nærmere Eftertanke, jeg fandt dog at det 

var bedst 
først at forsøge med Lægekunst I — det er tids- 
nok at blive Præsti 

(tager Alis Luth, giver Softaerne et Vink; han akkompagnerer, de synger). 

Djelil. 
Og jeg vil gaa i Tavernen hen — 

Hassan. 
Ejl vil Du gaa i Tavernen hen — ? 

Orchan. 
Hejl han vil gaa i Tavernen hen! — 

Djelil. 
— naar alle Gæster er væk: 
vanvittig vil jeg gebærde mig 
som den naragtigste Gæk I 



I 

Zeri Baba. 

Ja lad ham kun gaa i Tavernen hen, 

naar alle Gæster er væk! 
vanvittig vil han gebærde sig, 

den Nar, den forelskede Gæk I 

Djelil. 

Med Hundene vil jeg dele mit Brød, 

strø det for Grisene smaa, 
og jeg vil skænke den gamle Tigger 

min Eaftan, den indigoblaa. 

Og jeg vil læse Koranens Sprog, 

læse dem alle paa Rams', 
og jeg vil rive mig i mit Skæg 

og flænge min nye Vams. 

Den havde jeg just iaften paa, 
dengang din Kiosk var stængt. 

Ak, alle de Sange og Digteres Sprog, 
jeg havde paa Vejen tænkt 1 

Og alt det Bagværk, jeg havde købt, 
og de to Flasker Kristenvin I 

I Vinen jeg vilde drukket en Skaal — 
den Skaal skulde være dinl 

Nu vil jeg gaa i Tavernen hen — 

Hassan. 
Ja gaa Du kun i Tavernen henl — 

Orchaii. 
lad ham kun gaa i Tavernen henl — 

Zeri Baba. 
den Nar, den forelskede Gæk! 
Flaskerne, dem kan Du slaa i Skaar, 
og hælde din Kristenvin vækl 

Djelil. 
Dog nej I hvad Ondt har vel Vinen gjort, 

at jeg skulde hælde den væk? 
Jeg drikker min Vin, jeg drikker din Skaal, 

jeg arme, forelskede Gæk I 

Din Skaal, Zuleikal Den Vin er god, 
og véd Du — jeg har mig betænkt: 

imorgen gaar jeg til din Kiosk — 
kanhændes den ej er stængt 1 

Alle Fire. 
Din Skaal, Zuleikal Den Vin er god, 

godt at jeg har mig betænkt: 
imorgen gaar jeg til din Kiosk — 

kanhændes den ej er stængt! 

Ibrahim. 
Her har Du vor Vise — og nu afsted, at svinge 

den fyldte Pokal I 
Følg dine Venner 1 Tavernen vinker . , . 

Ali. 
Bort! jeg er syg — 

Ibrahim. 

Du er gal I 

(Mollalx'en (den gejstlig-juridiske Overdommer) kommer 
ind fulgt af Ulemaer, Solieiker og Dervlsolier.) 

Mollah. 

Salem-alék! Du Højskolens Blomst, Medrissaens 

værdigste Søn I 
Profeten velsigne din Fader og Moder, og gøre 

din Livsvej grøn I 

AH 

(bøjer sig). 

Fader 1 I ser kun et falmet Løv — det sortner 

sygt for mit Blik! 

Mollah. 
Allah paalægger Ingen Byrder ud over de Kræfter^ 

han fikl 

Ali 

(gør en overrasket Bevægelse). 

Hvad skylder jeg Naaden af Raadets Besøg? 

Mollah. 

Du kender jo Skriftens Ord? 
Her ligger Koranen — jeg ser det med Glæde — 

opslaaet paa dit Bordl 

(tager den, læser) : 

»Hvor mange Stæder har ikke afveget fra 
Guds og hans Sendebuds Befalinger? Vi have 
derfor med dem opgjort et strængt Regnskab 
og straffet dem med en haard Straf. De 
skulle smage de onde Følger af deres Vandel^ 

og Enden paa deres Gerninger skal vorde For- 
tabelse U — 

Vor højeste Sultan (bøjer sig) — det høje Raad — 

og begges Ombud ved mig. 
uværdige Mollah, har udvalgt sit Redskab og 

trofaste Tjener i Dig! 
At føre vor Ungdom fra Syndens Sti, det er vor 

Beslutning og Agt, 
og Du , som Ungdommens Pryd , skal give Be- 
falingen Lovskraft og Magt I 
Her rækker jeg Hattischeriffen Dig, med Segl i 

den tvundne Traad — 
o Softa I vær hilset som yngste Scheik i Ulemaers 

hellige Raadl 

(kyts«r Seglet paa en Pergamentsrulle, som han rækker Ali). 

Ibrahim 

(hoster, ler til sine Kammerater; de begynder at trække sig hen til 

Døren). 

Ali. 
Umuligt, min Fader I Uværdig jeg er — for ung 

— umoden — og svag I 

(Udenfor høres Instrumenterne, Leveraab og Haandklap). 

Mollah. 
Dér hører Du selv, hvor de Syndige larmer! 

Ibrahim. 

Ud! til den sollyse Dag I 

(ud med Softaer og Zeri Baba). 

Ali 

(knæler ned, idet han lægger Hattischeriffen (den skrevne Majestæts- 
befaling) over sit Hoved). 

MoUah. 

(læser op af Koranen). 

»Den, som tror paa Gud og handler ret, han 
skal indføres i Lysthaver, vandede af rindende 
Bække — og dér skal han leve evigt — svalet 
af Skyggen, omgivet af Frugter, som hænge 
saa lavt ned, at de med Lethed kan 
plukkes«. 

»I Allahs, den forbarmende, barmhjærtiges 
Navn. Det 65de Kapitel, ilte medinensiske 
Vers*. 

(Ulemaer, Scheiker, Dervischer knæler). 

Scheitans Stemme 

(udenfor). 

Softa, Du blege, som grubler og gransker, 
ser Du ej Glæden, som haster forbi . • . 

Ali 

(falder forover med Ansigtet mod Gulvet). 

Ulemaer. 
Kom ham til Hjælp I Han lider . . . Faste og Stu- 
dier — ak! 

Mollah. 
Vand! (griber Alis Bæger) Hvad er dette? . . . 

Ali 

(rejser sig langsomt). 

Min Fader 1 den sidste Slurk Vin jeg drak I 



ANDEN AKT. 



Promenaden ved Bosporus- Midt for Scenen, temmelig langt 
tilbage, ligger det gammel-byzantinske Palads Begorid Tasch; tilhøjre 
for det en Gade; til venstre løber et lavt Brystværn, hvorover man ser 
det blaanende Bosporus og i Baggrunden Pera, med Huse, Haver, Kup- 
ler, Minareter, stærkt belyst af Eftermiddagssolen. 

I Forgrunden tilvenstre en Taverne, med en Pergola udenfor. I 
Forgrunden tilhøjre et lavt tyrkisk Hus med en Havemur. 



Zeri Haba, Djelil, Hassan, Oroban. og Jussuf 
under Vinløvet udenfor Tavernen, drikkende og rygende. 
Ibrabixn sidder paa Brystværnet, spisende en Orange, hvis 

Skaller han kaster i Søen. 

Zeri Baba 

(strækker sig). 

En herlig Aften — for de Dovne skabt! 

Jussuf. 
Saa tidt jeg ser det Syn staar jeg fortabt. 
Se Solen sænker skraanende sit Skin 
i Gyldenglød langs Taarn og Tindl 
Med Guldpen hensat mod den vinblaa Himmel, 
en Skov af Udraab i en Digters Suk 

over en Jord, saa syndefuld som smuk, 
staar Stambuls Minareters slanke Vrimmel! 

Djelil 

(skrivende paa en Tavle). 

Jussuf! stop min Tschibiik — Du er den yngste! 
Nu skal Du høre, jeg kan ogsaa digte: 

(reciterer): 

En søger Tilflugt i Biblen, 
En i Koranens Bog I 
Ja sikkert, der findes i begge 
mangt et kærnefuldt Sprog! 

For Ulykken Trøstens de milde, 
for Synden de manende Raad. 
som værner mod mange Snarer 
og stiller saa megen Graad! 

Men Ulykken er, vi skal leve 
paa denne velsignede Jord 
i alle de syndige Slægters 
fristelses-opfyldte Spor! 

Ulykken er, at den Samme, 

som plantede Druen ud, 

har udstædt den strænge Forordnings 

vin-fornægtende Bud! 

Og Ulykken er, at Kvinden 
til Verden har Mandkønnet bragt, 
som fylder vor Jord med Beviser 
paa Kvindens forførende Magt! 

Og søger vi Tilflugt i Biblen, 
som og i Koranens Bog, 
vi finder om Vin og Kvinder 
mangt selvmodsigende Sprog! 

(Hassan og Orchan ler). 

Zeri Baba. 
Hør, Venner! kan vi ej bestille andet 
end vrøvle? 

Hassan. 
Hvad bestiller Ibrahim? 

Orchan. 
Han sidder dér og stirrer ned i Vandet, 
som om han vented sig en Aabenbaring 
fra Bosporus — en Peri — en Undine — 
en Havets Nymfe fortsæt, Jussufl 

Jussuf. 

Havet 
er goldt! Fra Bølgen kommer intet andet, 
end hvad man kaster selv i Bølgen ned! 

Djelil 

(raaber). 

Hej, Ibrahim! Kom her og giv Besked! 
Hvad gør Du? 

Ibrahim 

(rejser sig). 

Jeg er bleven Baadebyggerl 
Jeg sender disse gyldne Skaller ud, 
at se, om de kan klare Brændingen. 

Orchan. 
Naa, klarer de den da? 

Ibrahim. 

Det er umuligt 1 
De hvirvles hovedkuls en to-tre Gange 
i Skummet rundt — og saa er de begravet. 
Et ganske usædvanligt Højvand har vi — 
sjældent har jeg set slig en Strøm i Havet! 

(kommer hen til dem). 

Jussufl fyld Bægrene — Du er den yngste! 

Djelih 
Ved Iblisl Det har jeg jo helt forglemt — 

Ibrahim. 
Hvad er der? 

Djelil. 
Rygtet er der! Rygtet løber 
med Tungen ud af Halsen Staden rundt: 
at fra idag, naar Suraen er endt, 
skal der en Kopskat paa vor Glæde lægges; 
Tavernerne skal lukkes — Spil og Sang 
skal høre op — og Stambuls skønne Kvinder, 
paa dem skal Vingen ved et Magtbud stækkes I 

Zeri Baba. 
Du vrøvler! — ved min Sabel! 

Djelil. 

Ved din Sabel! 
man siger, Sultan Mahmud, just fordi 

hans Janitscharers Sabel ej fik Bugt med 
Schah Nadirs Persere ved Erivan — 
og just fordi den samme Sabel svigted 
mod Russergeneralen Miinnich — ja 
og saa fordi han i det Hele synes 
at vi Osmanner blir blødagtige — 
paa engang vil sin Hovedstad forbedre: 
og dertil véd han intet bedre Raad 
end gøre med de fagre Fristerinder, 
hvad Ibrahim med sine Skaller gjorde — 
han kaster dem paa Hovedet i Søenl 

Ibrahim 

(sætter sig). 

Ej, ejl det gaar vel ikke fuldt saa let! 

Djelil. 

Det gaar saa let , som (drikker sit Bæger ud) — 

saadani 

Ibrahim. 

Hør nu. Venner! 
Derpaa man Tyrken, fremfor Nogen, kender, 
at hvad der komme skal, det la'er han komme: 
naar Skæbnen nikker, er hans Time omme — 
nikker den ikke nu, saa vil den nikkel 
drikker vi ikke nu, kan hændes da, 
vi bliver narret for at drikkel 

Qøfter sit Bæger, nikker rundt i Kredsen). 

Jeg bliver endnu denne Nat hos Eder! — 
Jussuf 1 dit nye Digt 1 . . . 

Jussuf. 

Jeg er ej oplagt I 

Hassan. 
Det gaar med Digterne, som med de Skønne: 
bed dem blot rigtig kønt — og de gi'r Køb! 

Ibrahim. 
Kan ikke Stedet inspirere Dig? 
Begorid Tasch — en herlig, skummel Kasse, 
det gammel-byzantinske Slot, hvor fordum 
man siger skønne Kejserinder hused, 
og hvor en Samling Ugler nu har Rede, 
Ravne og Krager — Dervischer og Præster, 
et Vagthold af Ulemaer og Scheiker, 
der spænder deres Vinger over Staden, 
ulykkespaaende som Nattens Gribbel 
Halvt er det et Kastel, halvt en Moské ^ 
og Muezzinen slynger dér fra Tinden 
sin Vægtersang hver Aften ned paa Gaden 
— misunde kunde jeg den Karl hans Bas — 
mens Alt, hvad Ungt og Skønt i Stambul findes, 
forbi de gitter-stængte Vinduer iler, 
opfyldende med Latter Promenaden! 

Kan nogen Digter ønske bedre Plads 

til Foredrag af sine Fantasier? 

Endnu en liden Stund staar hint Palads, 

som Kobberklippen, hvorpaa Skibe strander, 

tavst, øde, ragende af Havet op; 

men snart vil disse Mure give Genlyd 

af Sang og Klang, af kaade Melodier, 

naar Modeverdnen skynder sig herhid 

langs Strandens Brystværn, forat drikke Brisen 

fra Havet — som vi drikker Chiervinl 

Har Rygtet Ret, og bliver denne Kvæld 

kanske den sidste Glædesstund for Mange, 

saa vil vi nyde den, før Sværmen kommer, 

som det sig anstaar os — med Druevin 

og Digterord I Lad høre, Jussufl — 

Djelil 

(peger hurtig). 

Alil 



(Ali kommer ud fra Paladset med Petevan. Asa og hans 
Janitscharer, Ulemaer, Dervischer. Han uddeler Befalinger 
og Plakater. Ulemaer og Dervischer, fulgt af Janitscharer, 
gaar ud til forskjellige Sider. Ali slaar selv en Plakat op 
paa Havemuren ; tilbage hos ham bliver Petevan Aga og Vagt). 

Djelil. 
Vi lader, alle, som vi ikke ser ham. 

Hassan. 
Det Skræmmebilled 1 

Orchan. 

Den Forræderi 

Ibrahim. 

Stakkel 1 
bleg som en Død, i denne sorte Kaftan, 
blandt disse mørke Skræmmebilleder I 

4 

jeg ynkes over ham. — Hvem er den Kæmpe, 
som ligner Fatum selv i Bronce gydt? 

Zeri Baba. 
Det er Petevan Aga — vor Kaptajn 
ved Janitscharerne (flytter sig^. Jeg vilde nødigt 
han skulde se mig — 

Ibrahim. 

Han ser lige frem, 
ret ud i Luften — 

Zeri Baba. 
Ja, han blinker aldrig, 
hvor man saa sætter ham — hvad Bud han faar I 
han er som Klippen fast, som Stenen haard. 
End ikke, da den russiske Kosak 
hug' ham i Pandebrasken, blinked han. 
Jeg stod just ved hans Side! 

Ibrahim. 

Og Kosakken? 

Zeri Baba. 
Den Vantro bhnked ikke mere dengang I 

(dæmpet). 

Man siger, vor Kaptajn for ganske nyligt 
stod højt i Gunst hos en af Stadens Skønnet 

Ibrahim. 
Hos hvem? 

Zeri Baba. 
Scheitan. 

Ibrahim. 

Hvad? Emisresinl 

^afsides). 

Allah I de To tilsammen — hvilket Træf I 

Djelil. 
Lad Præster og Gardister gaa i Spænd I 
Det rager ingen fri og munter Softa. 
Jussufl dit Digtl — 

Jussuf. 

Men det er ikke muntert 1 
Jeg læser ogsaa daarligt — 

Djelil. 

Kom kun med det 
saa daarligt som Du læser! Destomere 
kan vi maaske faa Munterhed derud af. 

Jussuf 

(tager et Blad Papir ud af sit Bælte ; læser). 

Idag er Du vor Sultans Elskerinde — 
imorgen skænkes Du til hans Vezir — 
kan hændes giver han Dig bort til Kadi — 
kan hændes sælger Kadi Dig paa Torvet 1 

Hver elsker Dig og skatter til din Ynde: — 
hver elsker kun sig selv i dine Favntag, 
og falmer Læben, som har gengældt Kysset, 
da tager hver sit Selv fra Dig tilbage 1 

4* 

Nedad det stejle Skraaplan glider Du — 
først langsomt, medens end dit Øje straaler 
og dine Venner kappes om din Gunst — 
men hvem staar nederst, for at gribe Dig? 

Hvem strækker mod Dig sine aabne Arme, 
naar intet gyldent Baand din Arm omslynger? 
hvem breder Dig sin Kaftan ud til Leje, 
naar Pjalter er dit hele Bryllupsskrud ? 

Hvem søger da i dine matte Øjne 
den Straaleglans, som blænded selve Sultan? — 
hvem finder med et Glædesskrig den Funke, 
som, da den blussed, gjorde Kadi gal? 

Hvem tager Dig, skøndt syg og saar, i Favnen 
og støtter med sin Arm dit trætte Hoved 
og blander i en stille Graad sin Taare 
med den, der skælver paa din hule Kind? . . . 

(Ali har nærmet sig lyttende). 

Djelil 
DenMynt er noget slidt. Men — tør man vide: 
maaske den har en anden, bedre Side? 

Jussuf 

(vender Bladet, læser med stigende Betagelse). 

Suleimal det er ej ti Dig jeg taler: 
Du staar i Ungdom og i Skønheds Solskin 
beundret, elsket, fejret, efterstræbt — 
og tænker ej, at der kan gives Skygge! 

Men ubarmhjærtig skrider Dagen under, 
og Solen stunder imod Nattens Hvile, 
og Blomsten bøjer imod Jord sit Hoved — 
ak? der vil falde Skygge over Alt. 

Da træder En fra Krogen frem og søger 
lig Kludesamleren blandt Dagens Rester 
et Stykke Guldflor, en Brokades Trevl, 
en navnløs Ting, som forhen hed: Suleimal 

Og grisk som Gnieren, der finder Skatten, 
han griber denne Rest, som slængtes hen, 
og trykker vildt den til sin hede Læbe . . . 
Suleimal kender Du din sidste Ven? 

Ali. 

(træder frem). 

Jussufl 

Djelil 

.(rejser sig). 

Vi kender Dig ej længer, Ali! 
Hvis Du vil spionere — godt I saa gaar vil 

(Djelil, Hassan, Orchan, Zeri Baba ind i Tavernen). 

Ibrahim 

(smærtelig bedrøvet). 

Alil vi gaar med Rette — 

(følger efter de Andre). 

Ali 

(griber Jussuf ved Armen). 

Jussuf, bliv! 

(indtrængende). 

Jeg beder — lad mig se de Vers, Du læste! 

(Jussuf rækker ham nølende Papiret)* 

Du er er et Barn endnu — en Yngling kcin: 
lad af med daarlig Syselsættelse ! 
vend Dig fra disse Mænd — men først og frem- 
mest, 
vend Dig fra Digtekunsten, som kun spænder 
sit Garn, for os i Vellyds Næt at fange! 
Den klinger herligt, Lyren, naar Du slaar den 
med øvet Haand, mens Hjærtet hæftigt bræn- 
der — 
men brænde vil din Sjæl i andre Flammer, 
dit Hjærte vil fortørres i en Jammer, 
hvortil én Digter kun har fundet Ord: 
Profeten, paa hvis Guddoms-Røst vi tror I 

Jussuf. 
Du ængster mig I Du selv var Digter, véd jeg — 

Ali. 
Jeg var, hvad aldrig jeg har burdet være — 
bliv Du, hvad endnu Du kan blive til, 
og tag med Ydmyghed imod en Lære, 
som jeg, en syndig Mand, Dig give vil! 

(river hurtig Scheitans Nøgle op fra sit Bryst; ruller den ind i Digtet 
og kaster begge Dele ud over Brystværnet). 

Jussuf 
Hvad var det? 

Ali. 
Det var blot et Stykke Guld 
— et Legetøj, som ogsaa kunde friste: 
lad det og dine Vers tilsammen finde 
den fælles Grav for Synd og syndigt Minde 1 

J u s s u f . 
De skrevne Ord, dem har Du kunnet liste 
ud af min Haand I men i mit Hjærte gror de : 
hvad dér slaar Rod, det river Du ej ud — 
jeg er Poet, Du er en mørk Zelot 1 

(iler ind i Tavernen). 

Ali. 
Zelot! Det er et Ord, hvormed de skræmmer 
dem selv fra Naaden bort. Men Baand og Bast 
skal snæres om det syge, saare Hjærte, 
hvergang dets Vunder springer op paany . . . 
Allah I der er hunl Ali I Vær nu fast! 



(Sohe^tan, i endnu mere overdaadig og udfordrende Dragt 
«nd i første Akt, kommer ind med sine Veninder Zai'ra og 
Nal'solia, fulgt af andre unge smukke Kvinder og en Skare 
fornemme, ældre og yngre Tyrker, Officerer, adelige Ledig- 
gængere, Embedsmænd, Softaer). 

Zai'ra 

(napper Scbeitan i Fligen af hendes tilbageslaaede Slør.) 

Dér er han! Syng, Scheitanl — her er Stedet I 

Scheitan 

(stemmer leende sin Luth). 

Nuvel 1 begynd I Dansen 1 — jeg skal syngel 

(Kvinderne opfører en langsom Dans, med vuggende harmoniske 
Bevægelser ; Scheitan synger) : 

GlødeAde Sol! 
gælder din Rødmen vor Jordklodes syndige 

Slægter? 

Saa' Du fra Tinden deroppe, Du spejdende 

Vægter, 
Alt, hvad vi søger at skjule, men ikke formaar? 
Vildt jeg for Brystet mig slaar — 
Alt har Du Vældige sét; 
nul saa lad Kloden kun trille, lad Synderen 

synde : 
Sket er jo sket! 
Fortsætte Banen, det kan vil men hvem kan en 

anden begynde? 

Softa, Du blege, som grubler og gransker — 
ser Du ej Glæden, som haster forbi? 
Hurtig I spring efter og bær mine Handsker, 
følg mig til Badet og hjælp mig deri! 
Køb for en Gulddaler, køb for din sidste, 
Rosernes flydende Sjæl i Krystal: 
Olje i Vandet — lad bære, lad briste — 
har Du blot Tiltro, jeg bære Dig skal I 

Duftende Badl 
Vellugt af Blomster og Vellyd af skvulpende 

Vover, 
blødeste Tæppe, hvormed vi kan dække os over! 
Softa 1 løs. Gaaden: Naar var Du, tildækket, 

udækt? 
Vandet formindsker vor Vægt — 
mindskes vor* Syndevægt med? 
Bort med den Snak I Vi vil synke tilsammen i 

Sødme: 



57 



hellige Sted! 
naar vi staar op, saa lad Sol i sin Nedgang 

kun rødmel 

(Haandklap). 

Ali 

(træder frem med PergamentsruUen i Haanden). 

I Stor-Sultanen Mahmuds høje Navn, 
forsynet med den kejserlige Tuhra, 
bekendtgør Raghib Pascha, Guvernør i Stambul, 
Hattischerifens Majestætsbefaling. 

Na'ischa. 
Ah I Søstre — det er møntet vist paa osl 

Ali 

G>etragter hende med et strængt Blik, uden at se paa Sheitan ; læser). 

»Profeten paabød tarvelige Sæder, 

men Stambuls Kvinder sig som Huris klæder; 

igennem Slør, som Spindelvæv saa fine, 

de lader se hvert Ansigtstræk, hver Mine, 

hvis ikke helt de kaster Sløret bort — 

og Klædningen, den forhen folderige, 

som ikkun Allahs Skarpsyn gennemtrængte, 

opslidset med tilbageslagne Flige 

nu slutter i sin hele snævre Længde 

til Legemet, lig Dyrets Hud til Kødet — 

sligt er Profeten og hans Tjener Mahmud 

en Vederstyggeligheds Torn i Øjet! 

Saa er det og, at Foden sluttes ind 

i perlestukne Tøflers Gedeskind 

— Profetens Hustru brugte kun Sandaler — *, 

forargeligt er og de Paafugl-Haler, 

af Stene sammenholdt i Farveskifter, 

hvormed hen over al den løse Tant 

paa Stambuls Gader Kvinderne sig vifter!« 

»Thi staar ved Magt Hattischerifens Ord: 

forbudt ved Dødsstraf er de lette Flor, 

den snævre Klædning, slidset op i Rifter, 

den Overdaad i Tøfler og i Vifter I 

Paa denne Dag, og fra den samme Stund, 

naar Muezzinen sunget har til Ende 

sin Aften-Sura højt fra Taarnets Tinde, 

det Bud har Lovkraft for hver Stambuls Kvinde : 

i mørk Feredza, folderig, beskeden, 

at hylle sig foroven og forneden, 

og ikkun bære denne Dragt paa Gaden!« 

»Saa skriver Raghib, Pascha her i Staden, 
samt Scheik-ul- Islam, med det høje Raad! 
Allah bevare Folket, styrke Freden! — 
Profeten viser Vej til Evigheden!« 

(Bevæg^else). 

Za'ira. 
Et Forbud imod Kvindekønnets Luxus! 

(ler). 

Hvor vil den Pascha hen? — har man kendt 

Magen ? 
Feredza 1 — Stambuls Damer 1 — hele Dagen I . . . 

Naischa. 
Feredza! ~ denne Sæk for gamle Koner! . . 

Zaira. 
O Sultan Mahmud, Du hvem Millioner 
af Troende med Knæfald daglig priser 
for Kraft og Storhed, Mildhed og Forstand: 
os synes det, dit Forbud kun beviser 
at Du har Kraft og Indsigt som en Mand! 
Hvis Du var Kvinde — ja Du skulde føle 
den Storhed som en Silke-Chilat gemmer, 
just naar den slutter fast om bløde Lemmer, 
og naar et Pust fra Bosporus kan køle 
den Ild, der evigt under Huden brænderi — 

Naischa. 
Ja, hvis Du Kvinde var, med spæde Hænder, 
Du vilde sikkert fatte, hvilken Magt 
der er i Paafugl-Svansens Vifte lagt, 
naar under Funklen af de dyre Stene 
den svinges i en blid og kælen Takt — 

Zaira. 
Hvis Du var en af os, og ikke saadan 
en skummel Dervisch — ja Du vilde mene, 
at Intet for din Sjælsro var saa vigtigt, 
som Sløret, naar det ret er gennemsigtigt, 
naar Pande, Øje, Læbe, Hage, Kind 
er skjult og dog ej skjult bag Byssus-Spind, 
naar Hals og Barm af Bølgeflor omsvæves, 
naar, hvad der hvælvet er, af Floret hæves, 



6o 



for, næste Nu, dækt af en dun-let Fold, 
at give sig Usynlighed i Vold — 

Naischa. 
O hvis Du var, som vi, og ingen Mand 
— og navnlig ingen bleg og blod- arm Præst — 
din Mildhed vilde sige straks: man kan 
med en Sandal kun plumpt paa Nakker træde; 
men sluttes Foden i en Tøffel ind, 
helst én med Perlesting paa Kiddets Skind, 
da bøjer Nakkers Række sig med Glæde: 
vi véd det, vi som har paa hundred traadt . . . 
o store Sultan I var Du Kvinde blotl 

(Latter. Haandklap)« 

Sheitan. 
Ej! Sultan, Pascha, Scheiker, Janitscharerl 
Lovbud og Forbud? Blæse med det Sted, 
som i Koranen Tarvelighed byder I 
En Lov jeg kender — Modens Bud jeg lyder; 
for det jeg hværver Følge mig i Skarer! 

(6ifald)r 

Det er saa sødt at føle Stoffet snære 
her under Armen, her i Midien, mens 
den hvide Barm sig lader bære 
som Prinse-Tvillinger paa Silkepuder. 
Silke 1 Du Stof for Kvinder og for Guder I 
Du skal ej pose, skal Du, som et Sejl, 
nej, slutte skal Du, blank som Staalets Spejl 
og bøjelig som Klingen, tæt til Huden 1 

Du varmer aldrig, men Du synes varm: 
din dybe, brændte Farve hæver Arm 
og Ryg til dobbelt Hvidhed, mens Du selv 
er al Bevidsthed om din Magt foruden! 

Ali. 
Hold indel Frygt Profeten — adlyd Loven: 
et Øje hviler paa Dig — hist fra oveni 

Scheitan. 

(ser vist paa ham ; fortsætter i sin spegende Tone). 

Og Du mit Slør — og Du, Ferraniérel 

hvor kunde jeg vel Jer foruden være? — 

et saadant Flor, en saadan Ædelsten I 

Og Du, Schalwaril Underkjortel Dul 

hvorfor mon jeg blev født med lige Ben? -- 

mon for at vise dem, med Perlebaand 

omsnoet som blanke Siv af Snerlens Vaandl 

hvad eller for — bag en Feredzas Folder, 

som ej engang et Bælte sammenholder 

og som har denne stygge, mørke Tone — 

med hele Kroppen lig en gammel Kone 

at kryb^ for den kære Sol i Skjul? 

Nej, nej I lad Sultan styre Statens Hjul 

— i Fald han ellers kan! — vor Magt i Staden 

vi Stambuls frie Kvinder vise vill 

Med Paafugl- Viften Hals og Bryst vi svaler. 

Du Bosporus er Vidne til vor Ed: 

heller hos Dig, i dine Bølger ned, 

end i Feredza, i en Nonne-Dragt! 

Det Ord skal mod hint Lovbud staa ved Magt: 

det er Scheitan — ingen anden — 

mig selv — Emisresin — som her nu taler! 

Ali. 
Forblindede I Har Du ej hørt — saa læsl 
læs heri — det gælder Livet . . . 

Scheitan. 

(skyder PergamentsruUen tilside, som han strækker frem imod hende). 

Livet — jal 
det gælder Skønheden, vort Herredom: 
vor Frihed gælder det — og Alles Glæde — 
vor Magt^ vor Myndighed — bøj Dig for denl 

(slaar ham spøgende med sin Vifte over Haanden. Ali griber Viften, 
kaster den paa Jorden, træder paa den)* 

Scheitan. 
Forblindede 1 

(hun snapper Uattischerifen, folder den ud, vifter sig med den, og fjær- 
ner sig saaledes fulgt af hele Skaren under Latter og Bifald)- 

Ali 

(vil ile efter hende). 

Stands! kend min Magt — 
Petevan Aga 

(er traadt frem, lægger sin Haand paa hans Skulder). 

Endnu ejl 

(peger op til Altanen paa Begorid-Tasch). 

Husk: Først maa Aftnens Sura være sunget I 

(gaar ind igennem Porten til Paladset). 

Ali 

(knytter Haanden mod Panden). 

Aa, Ali I var dit Hjærtes Slagkraft sprunget 1 

Ibrahim 

(er under det Foregaacnde kommen ud af Tavernen ; han har iagttaget 

Optrinet, har fulgt Sværmen omkring Hjørnet langsmed Brystværnet ; 

kommer nu tilbage, seende efter Scheitan). 

Det er et Marmor — men et levende, 
som smile kan, og gaa, og bøje 
Hals, Haand- og Fodled 1 ja, det er en Skøn- 
hed 1 — 
hvortil, man siger, Sultan selv har skattet 1 

Ali 

(vildt). 

Hvem har ej skattet til den Kvinde? 
Vil Du vel være Kobbler, Ibrahim, 
imellem mig og heqde? 

Ibrahim 

(smilende). 

Jeg vil blot sige Dig, at hendes Klædning 
»figurligt« kun kan nævnes Klædedragt! 
— en udflængt Spindelvæv om Formens Slank- 
hed 1 
Frem lyser Huden i en voxhvid Blankhed — 
nej, det er ikke Vox, men Kød og Blod, 
et blødt og buttet Kød til Overflod, 
med Rosenrødme dér hvor Knæet rundes I 
Beskueren kun liden Tid forundes 
til hans Betragtninger; men hvad han ser, 
det Indtryk, som han faar af dette >Ler«, 
det gør ham til en Slave blandt hint Følge 
der raaber højlydt: »Bosporusl din Bølge 
har aldrig kendt, skal ingensinde kende 



64 



mer trolddomsagtig Farlighed end denne 
fortryllende ScheitanU — Hører Du! 

(Leveraab, Instrumenters Lyd). 

Ali 

/ (hæst). 

Du skyed mig jo før! Gør som de Andre — 
forlad mig — fjærn Digl her er jeg paa Vagt! 

Ibrahim 

(ryster ham). 

Med Slænget — jal — hist fra Begorid Taschl 
Jeg vilde se den Skønhed, som har spundet 
Dig ind i Nættet — og nu har jeg sétl 
Jeg tror, jeg selv var blevet hængende 
som Du: men om saa var, jeg vilde aldrig, 
fordi kanhænd's min Daarskab jeg fortrød, 
rakt Haanden til de Folk, som altid hader 
i deres Trælle-Frygt den frie Glæde 1 

(inderligere). 

Frygter Du for Dig selv — for hendes Magt — 
saa følg, følg med mig til mit Hjem, Du Kæret 
Lad mig ej se Dig her en Skive være 
for hines kaade Spot — og tjene disse 
som Redskab for et Had, Du selv tilvisse 
har aldrig delt og heller aldrig deler. 
Den gustne Dervisch, som til »Verden c skeler, 
mens han paa Paradisets Huris tænker, 
det er dog ikke ham, til hvem vi lænker 
vor Haand og Fod i Fanatismens Kobbel, 
fordi vor frie Villie blev for svagl — 
Frygter Du Stambuls og de Skønnes Flag» 

saa følg med mig og og lad dig indrullere 
i Bondens Korps, hvis Vaaben er en Spadel 
Paa Landet graver man hver Dag sin Grav, 
men kryber ej derned før Høsten kommer 
og dækker Jorden med de gule Blade! 

Ali. 
Vig bort — vig fra mig Frister 1 Jeg har valgt — 

Ibrahim 

(hæftig). 

Din Taabe; Du har valgt: — Petevan Agal 
med ham, den Is-Sjæl, gør Du fælles Sag? 
Dog nej! han skal jo kunne gløde — flamme: 
man siger, denne Aga er den samme, 
som din Scheitan ^ kaaret har til Venl 

Ali 

(stirrer paa ham)« 

Hvad siger man? — Naa; sig det om igen I 

Ibrahim 

(ser forskende paa ham)« 

Just nu har Zeri Baba mig fortalt, 
at . . . ligemeget, thi Du véd det Altl 

Ali 

(trækker en Dolk frem af sin Kaftan ; truende). 

Frygt mig I — Du ser, jeg er bevæbnet — gaa I 

Ibrahim. 
Jeg frygter ej din Kniv, men vel dit Vanvid 1 
O Ali, Du har gjort min Sjæl bedrøvet I 

(gaar). 

5 

Ali 

(gemmer sin Kniv). 

Vide I — formode! Hvilket er vel værst? — 
Vanvid — aa Vanvid I hvis Du var en Gud, 
saa kunde Stambul rejse Dig et Alter! 

(Aftenskæret er faldet over Scenen I Baggrunden er stærk redlig belyst^ 
ligesaa den øverste Del af Begorid Tasch* Skumring lægger sig over 
Forgrunden og Gaden tilhøjre; fra Promenaden (tilvenstre) kommer 

Djelil og JussuO* 

Jussuf. 

(ser sig tilbage). 

Nej, aldrig, Djelil, har jeg tænkt det muligt 1 
Scheitan — denne Fe — som Phosfor lyser 
mod Skumringen, hvori sig Stranden dølger: 
i gule, grønne, svovlblaa Luer bølger, 
opglødet af et indre magisk Skin, 
det silkefine Byssus-Spind 1 
Dér staar hun — i den duft-beruste Kvæld, 
hvor Luften som af Rosenolje strømmer, 
hvori et Blomsterhav sit Væld udtømmer — 
et lysende Fantom — saa let og luftig, 
med Bosporus til Baggrund sølvdis-duftig, 
et Aande-Syn, et flygtigt Meteor . . . 

Djelil 

(ler). 

Og dog alligevel, trods Svovlets Lue, 
trods al Magi, den »kødeligste < Frue 
i hele Stambuls Huris-Florl — 
Forklaringen er ligefrem, min Brorl 
Scheitan — tænker jeg — har faaet bragt 

fra Bjærget Hæmus hine Lysinsekter, 
Ildfluer, Phosfororme — hvad de hedder — 
som leder Pigen, der mod Elskov smægter, 
langs Nattens Sti, hvor tusindvis de sidder. 
Scheitan har vel syet dem i sin Dragt: 
Unægteligt, hun trodser til det sidste — 
og hun har Mod dertil som ingen Anden. 

Jussuf. 
Men hvad vil Enden blive? 

Djelil. 

Hvad véd jeg! 
Det ender med Forskrækkelse I Der er hunl 
Gennem Tavernen har hun lagt sin Vej; 
og vore Brødre følger. — Leve Glæden I 

(Ud fra Tavernen kommer Soliei'tan, fulgt af Softaerne og 
den øvrige Skare, Mænd og Kvinder. Hun er klædt saaledes 
som nylig beskrevet. I Skumringen lyser Ildormene under 
hendes Dragt. Alle har Bægre, som de svinger i Hænderne, 
Spillemænd med Harpe, Fløjte, Luth og Cither. Dans. 

Ali holder sig ovre tilhøjre; Petevan A|^a, som med 
sine Janitscharer er traadt ud af Paladset, stiller sig ved 
Siden af ham). 

Ali 

(skælvende af Bevægelse, da han ser ScheVtan;. 

Den Phosforlysende ! O Bosporus! 

Scheitan 

(synger). 

Allah 1 din Magt Profetens Stemme priser, 
Allah 1 Du synes fast mig som en Dødl 

S* 

Var det vel Dig, som dybt af Havets Skød 
skøn-barmet lod den Underfulde stige? — 

Troendes Skarer i uendelige 

Strofer Dig priser*, men din Magt er død! 

Allah 1 fra Hellas, fra de sjunkne Byer, 
dem, som vi Tyrker traadte ned i Skarn, 
Skønhedsgudinden med sit Elskovsbarn, 
Moder og Søn, hin Storheds Tid fornyer — 
Troendes Skarer dine Templer flyer, 
Allah I men kejser Afrodites Barn! 

Allah 1 din Stemme stønner gennem Rummet: 
hvor er Molj^ammed, hvor er min Profet? 
Tysl han er væk; en anden har vi sét 
vinløvbekranset, mæt af mange Druer — 
Troendes Skarer i Taverners Stuer 
hylder Dig, Hafiz, Allahs ny Profet! 

Vin har Scheitan tømt af dybe Skaaler: 
ja, hun har Rus — men som en Huri har; 
Kransen for Skønhed sejrrig længst hun bar, 
tungere Kroner hendes Tinding taaler. 

Tyrker I drik ud I — om Solens sidste Straaler 
end blev den Dødskrans, Eders Tinding bar I 

Zaira, Naischa og Softaerne. 
Tyrker! drik udi — om Solens sidste Straaler 
end blev den Dødskrans, Eders Tinding bar! 

(Jubel — Bægerklang — InstrumeDternes Lyd). 

Scheitan 

(vender sig smilende til Ali). 

Behager Sangen Eder, Scheik-ul-Islam ? 

Petevan Aga 

(stiller sig frem foran ham). 

Hold inde, skønne Kvinde, med de Sangel 
Gaa hjeml stræk Dig paa dine sikre Hynder 1 
Hvis Du er klog, da oppebi ej Stunden, 
hvor Muezzinens Sang din Stund forkynder 1 

Scheitan 
Ej, ej 1 Du tappre Janitscharers Fører — 

Spegende paa AH). 

kan han ej tale for sig selv? 

(Ali gør Mine til at svare. I det samme træder Muezzinen frem paa 
Palladsets Altan, hvor han staar belyst af Solens sidste svage Skær). 

Ali 

(peger derop). 

Du hører! 
Muezzinen 

(raaber). 

Aftnens Sura lyder! Den kalder de Troende til 

Bøn I 

(synger). 

Allahs er Magten over Liv og Død — 
Bøj Knæ, du Troende, for al det Skabtes Fader I 
Og bar Du Synd i Sind, Ondt i dit Skød: 
bed, bed! og Allah Dig din Skyld forlader I 

Se, Natten stormer ud af Mulmets Porte^ 
den hyller mig i sine Skygger sorte. 

den fører mig fra banet Vej og Sti. 
Ve, vel hen over Ørknens Sand jeg stønner — 
da hører jeg den fjærne Pilgrims Bønner, 
og Nattens Frygt er i min Sjæl forbil 

(Der er blevet ubevægelig Stilhed i Skaren. Hist og her ses en Enkel 
at knæle. Scheitan svinger sit Bæger). 

Scheitan. 
I ræddes Søstre? — Kinden bleg som Linl 
Fyld mig mit Bæger med den græske Vinl 
Og er TMænd da Kvinder? — blir I bange 
for Muezzinens hæse Vægtersange? — 
Jeg drikker Eder til: gør mig Besked! 

Muezzinen. 
Om ej, min Sjæl, der sukker efter Freden, 
Du følte Dig som Et med Evigheden, 
i Kærlighedens Solvæld som en Gnist — 
Ve, vel da maatte Du til Mørket raabe: 
fortær mig, som en Samum Vandets Draabe, 
giv mig ej Funkens jammerlige Fristi 

Men Allah raader over Liv og Død, 
han er de Troende den store Fader, 
han løfter Verdens Synder paa sit Skød — 
for Kærlighedens Skyld han os forlader 1 

Scheitan 

(træder frem; i Ha«nden holder hun Hattischerifen og bruger den 

sammenrullet som en Raaber). 

Hej, holla, hoUa, Muezzin 1 — *" 
Hvis Allah løfter paa sit Faderskød 

den hele Verdens Synd, saa er der Plads 
til mange Skønne med I — hvad mener Du: 
Scheitan siddende paa Allahs Skød ! . . . 

Muezzinen 

(raaber). 

Allah - Allah — Allah 1 

(Ved Muezzinens sidste, højt udraabte >Allah< styrter paa et Vink af 
Petevan Aga hans )anitscharer frem imod Kvinderne. Zaira og Naischa 
bliver greben og slynget ud over Brystværnet Vilde Skrig. Nogle af 
Softaerne vil sætte sig til Modværge, men bliver dreven tilbage. Almin- 
delig Forvirring, Flugt. Scenen er ryddet. Kun Scheitan, Petevan Aga 

og Ali er tilbage>. 

Scheitan 

(trængt op imod Brystværnet klamrer sig til Petevan Aga, der søger af 
løfte hende fra Jorden for at styrte hende i Søen). 

Frels mig, Petevan 1 — skaan Emisresinl 
Du kaldte hende dog for nyligt dinl 

Petevan Aga. 
I Havet med Digl Jeg har mine Ordrer. 
Vor Sultans Skrifttegn sletter Hjærtets udi 

Scheitan 

(skriger). 

Vil Ingen høre mig? ... 

Ali 

(læner sig op mod Muren tilhøjre). 

For sent I — fortabt I 

(MoUah. med Ulemaer og Oervieolier kommer ud fra 

Begorid Tasch) 

Ali 

(viger tilbage for dem; trækker sin Kniv, kaster sig over Petevan Afi:a). 

Her er min Ordre 1 tag imod dens Bud I 

(støder ham ned). 

Scheitan 

(idet Petevan slipper hende og falder). 

Ali I frels migl — 

Ali 

(omslynger hende og drager hende med sig op paa Brystværnet) > 

Føl! min Arm er stærk I 
den favner Dig som paa vort Brudelejel 

1 Bosporus tilsammen — o Scheitan I 

(styrter sig ud med hende). 

Ulema. 

(med opløftede Arme). 

Allah 1 hvor gaadefulde dine Veje I 

Mollah. 
Han var ej moden for Profetens Værk, 



ESTHER. 



unge Haandværkere. 



PERSONER. 

Lavst Bagge, Raadsherre og Bygmester. 

Regina, hans Datter. 

Bedstemo'r Bagge, i Værtshuset > Aftenrøden«. 

Berthe, hendes Sønnedatter. 

Kurt, Stenhugger og Bygmester. 

Gotfred Springforbi, hans Kammerat og Ven. 

Skipper Kornelius. 

Raadmand Kivle. 

Unge Klavs Kivle. \ 

Dirk Eriksen. | 

Geert. } 

Tyge. J 

Esther. % 

Præsten. 

En Haandværksmester. 

En Kræmmer. 

En Krambodsvend 

Gæster: Raadmænd, Kræmmere, Skippere, Haandværks- 
mestre og Svende med deres Koner og Kærester. 
Indbyggere i den j»sunkne By«. 

Handlingen foregaar ved og i en Købstad ved Havet; 
Slutningen af det 17de Aarhundred. 



Anm. : Et lignende Sujet som i denne dramatiske Digtning 
blev tidligere af mig iklædt novellistisk Form (»Van- 
denes Datter« og »Syndflodssagn«:). Her har det 
faaet Handling fælles med en Fortælling af Rudolf 
Baumbach (i hans »Sommermarchencc). Til frisiske 
og vestjyske Sagn og Overleveringer om sunkne, af 
Havet opslugte Byer — støttet paa Evald Tang 
Kristensens haandskrevne Samlinger — har jeg føjet 
den lokale Kolorit; og idet jeg bøjede det legende- 
agtige Stof tilbage imod min gamle Kærlighed, 
Havet, kunde jeg tillige tage min gamle Ven, den 
farende Svend, under Armen og følges med ham et 
Stykke af Vejen. Et senere Møde med Baumbach 
— dybt nede i det tyske Indland — gjorde mig yder- 
ligere klart, i hvor nært Slægtskab vor skandinaviske 
Romantik staar til den germanske. Vi øser af samme 
Væld — den Ene blandt de blaanende thuringske 
Bjærge, den Anden ved den tungsindige Nordsø. 



FØRSTE AKT. 



Egn ved Havet. Fladt Landskab. Til venstre en Gruppe lave 
Trær omkring en Kilde, tom springer ud af en Forhøjning i Jordsmonnet 
og danner en Aa, som i Baggrunden falder i Havet. 



Kurt 

(kommer ind rejseklædt , med Ransel over Nakken , en Luth over 
Skuldren, Kaarde ved Siden. Da han ser Havet, løfter han paa Hatten) : 

Jeg hilser Dig — 

Gotfred 

(udenfor). 

Hej, Kammerat — hollal 

Kurt. 
Jeg hilser Dig — saa lyst, som dér Du ligger 
udbredende mod mig din aabne Favn 
med dine rene Linjers stille Kalden I 
En bedre Verden nævner mig ved Navn: 
en ædel Kunst, der maner os til Stræben 
midt i vor Tidsaands sygnende Forfalden . . . 

Gotfred 

(ind; rejseklædt som Kurt). 

Hvad nu? 

Kurt. 
Jeg hilser — 

Gotfred. 
Hvem? 



Kurt. 



c. 

Det Syn dér for mig I 



Gotfred. 

Aa, Havet . . .! Har jeg Valget mellem Vandet 
og terra firma — ja saa ta'r jeg Landet! 
Vi skulde blevet, hvor vi var, ved Rhinen: 
dér modnes Pigerne omkaps med Vinen, 
saa fyrige, forførende som den I 
Her paa den golde Strand gror ingen Drue, 
og det skal holde haardt at Pigen lytter 
til nogen Svend, før Fæstensring de bytter 
og hun faar Brevskab paa at blive Frue. 
Kom, lad os vende om .... 

Kurt. 

Se dog det Syn i 
Kend denne Duft I hvor kølig og hvor mild: 
af Saltets Aande dæmpes Solens Ild, 
og lette Rulninger langs Stranden skriver 
et bugtet Navnetræk — Du læser: Hjemmet! 

Gotfred 
Bro'r Kurt! — den Hjemfart huer mig slet ikke I 
Jeg sagde stadig: Er vi først tilbage, 
saa gi'r vi Afkald paa vort Køds Natur' 

Farvel da, Frihed til at le og drikkel 

Vær hilset, Titel, fast Engagement, 

fast Kone, faste Børn — fast Kost og Fangebur I 

Kurt. 
Det er, som ser jeg disse støtte Klynger 
af brede Skipperfolk og Borgermænd 
vandrende sindig gennem Gaden hen — 
de stiller sig i Kreds paa Laugets Brygge: 
de raadslaar om, hvordan de bedst skal smykke 
den gode By — om de en Børs skal bygge, 
hvortil de trænger — eller restaurere 
den gamle Kathedral . . . 

Gotfred 

(ler). 

saa splittes Stemmerne: 
til Kro' s for sig gaar Skipperne med Kræmmerne. 
Dér har de siddet vel fra vi drog bort, 
de mange Aar ved 01 og Vin og Kort. 
Aa, Gud velsigne dem, de gamle Vrøvl I 

Kurt. 
De har dog indkaldt os . . . 

Gotfred. 

De gav os Høvl 
da vi var Drenge — Prygl og ikke andet. 
Ej Under, at vi begge løb af Landet, 
forældreløse Knægte, som vi var. 
Jeg vædder,' vi er glemt af Hver og En, 
saa »store« som vi er nu. Nok derom I 

Jeg har et godt Humør — det er min Dyd, 

den eneste kan hændes jeg besidder. 

Jeg kom til Verden — ikke med den Lyd, 

som alle andre Pattebørn: jeg lo, 

og dermed er jeg blevet ved, min Tro, 

saa sandt som Gotfred Springforbi jeg hedder 1 — 

Alt Overflødigt springer fluks jeg over — 

lad Andre sukke saa for Livets Plager. 

Kurt. 
Ulykken er, der gives Grund til Klager, 
vor Evnes Uformuenhed, den Brøde, 
den Brist, der tynger Slægten — og den Uro, 
for hvad der bag ved Livet os vil møde. 

« 

Gotfred. 
Se hen til Dyret! kan det finde Føde, 
saa er det lykkeligt og vil ej vide, 
hvad der er gemt bag Gærdets anden Side I 
Ulykken er, at vi for tungt det tager — 



Nogle for let I 



Kurt 

(smiler) ■ 



Gotfred. 
Spring over disse Sager! 
Dér ligger Byen — hist véd Stranden - 

(slaar ham paa Skuldren). 

Og hér staar Manden I 
Vi har i Ranslen Testimonier begge, 
vi kan vor Færdighed for Dagen lægge 
Du tømrer Dig til Lykken op en Bro - 

men vil Du stadig spekulere 
paa Kunstens Højhed, Renhed, Symbolik — 
vil Du den gamle Stil fremfor den ny 
— hvad der er mig saa ganske lige fedt, 
blot der bli'r Ruf og Fart i det, vi laver — 
saa skaber Du dig Modstand i hver By: 
og saa blir jeg kanhændes Numer Et! 

Kurt 

(smiler hovedrystende). 

Du tror da vist, at jeg mod Lykken higer — i 

Gotfred. 
Den siger dog: Pst I Pst I — i alle Fald! 

Kurt. 
Den ængster mig med sin Misundelse, 
som med sin Smiger I Kunsten er et Kald, 
som søger i det Stille sig sin Vækst 
og i en evig Længsel sin Begrundelse. 
Jeg ønsker ubemærkt at kunne skabe 
mit Værk fra Dag til Dag — at kunne tabe 
mig som i dybe Drømme Natten over, 
favnet af Aanders hemmelige Gunst — 
frisk som en Brudgom aarle mig at rejse, 
mens skjulte Øjne vogter paa min Haand 
og gi'rdens Dagværk Rang med Sjælens Kunst 
den Lykke vinker mig . . . 

Gotfred. 

Den gaar i Frø 
før Du faar brudt dens Blomst! 

Kurt. 

Gør jeg et Brud 
paa det, jeg nævner her: saa lad mig døl 
død er dog den, som har sit Livsmaal svigtet, 
hvad enten han har mejslet, malet, digtet — 
og forfra maa han da sit Værk begynde, 
men i en Verden, som vi ikke kender! 

Gotfred. 
Du sadler Fantasien, og den render 
bestandig løbsk med Dig. Hvad er vel » Aanderc ? 
de inspirerer daarligt nu om Tide. 
Den Kunst, jeg hylder, er mit unge Blods 
Forhippelse paa Livets Styrkeprøve. 
Jeg sætter stadig Huen, som jeg vil, 
og ser mig om — og det slaar altid til 
at en og andok^Ælut mit Øje møder . . . 
Corpo di Bacchol narres jeg, . hvad saa? 
saa narrer jeg igenl 

Vin i hvert Værtshus — Piger allevegne — 
den lange Søvn, naar Glæden er forbi: 
saa kan Du selv dit Dagværks »Range beregne 1 

(slaar ud i Luften). 

Vips I Kammerat I hvor skal Du hen? 

Kurt. 
Hvad er der? 

Gotfred. 
Kun en Humlebil 
Du kender vel dens Vise? . . . 

(spiller og synger). 

Og det var sig den Humlebi 

— surre, surre, sum — 
han tog sig for en Dag at fri. 
Han føjted om den hele Dag 
med Basfiolen paa sin Bag. 

Sum I — 

Først kyssed han den Rose fin 

— surre, surre, sum — 

og vil Du være Kæresten min? — 
Nej tak for slig en laadden Svend; 
gaa han til Gaaseurten henl 

Suml — 

Saa fløj han til den Gaaseurt 

— surre, surre, sum — 

hun svared Ja I før hun blev spur't. 
Men da han ind i Sengen saa', 
en Gedehams alt deri laa. 

Suml — 

Da blev den Humle gram og vred 

— surre, surre, sum — 

gid Pokker ta' ved Kærlighed! 
Saa slog han sig paa Vin og Mjød, 
det vared ved indtil hans Død. 

Suml — 

Kurt 

(ler). 

Den Vise har jeg kendt — og atter glemt. 
En daarlig Svend, som søger Udgangsdøren 

6* 

i muntert Lag og under lystig Skæmt; 

men over Livet peger Livet ud, 

og Kunsten med I Det er dog, som han sagde, 

vor strænge vælske Mester i Firenze: 

Stamo sempre sotto la morte — 

vi staar i Dødens Pagt, hvor vi saa staarl 

Gotfred. 
Puh! det Citat forlanger fluks en Taar — 
men hvad? min Rejseflaske — Remmen sprun- 
gen — ? 
Bi lidt! den ligger vel etsteds paa Vejen . . . 

(peger paa Kilden). 

Imens kan Du jo drikke dér af Kilden 

og skylle Død af Tanker, Støv af Tungen! 

(ud.) 

Kurt 

(strækker sig ved Kilden, lægger Ransel og Luth fra sig, drikker og 

læner sig lyttende over Springet). 

Du liflige Spring med din Velkomstsang, 

hvortil jeg Forlængsel har baaret — 

jeg drikker din Hilsen, jeg tømmer din Klang: 

godt er Du for Tungebaand skaaretl 

Hvad hvisker Du saa? Det hed sig engang, 

Du var en Brønd i en gammel By — 

hvoraf kun et Sagn er tilbage: 

(griber sin Luth). 

Glemt har jeg Sagnet — fortæl det paany, 
du Klang fra min Barndoms Dagel 

(dæmpet Musik ledsager hans Recitation). 

Du gyder Dig i Havet, 

famler Dig frem over det side Søgræs, 

indtil Du standser i den tætte Tangskov: 

dér ligger den sunkne By 

med Huse, med Kirken, 

hvis Klokker hænge tavse i Taarnet, 

men høres imod Storm! 

Fisken spiller omkring Spiret, 

men fjæler sig ihast, 

naar Mænd og Kvinder vandre deres Kirkegang. 

Ind over Portalens Tærskel 

træder de Døde lydløst: 

intet Orgel toner, 

kun de hellige Lys er tændte; 

ingen Bønner letter Brystet, 

ingen Præst løfter Hostien, 

ingen Sang fra Koret lyder — 

kun højt over Menighedens Hoveder 

Bølgen dæmpet brusende bryder. 

(rejser sig). 

Sælsomme Minder I 

Er jeg Kunstner — og skulde jeg ej kunne mane 

dem, 
give Billedets Liv til den blege Drøm? 

(udstrækker Armene). 

Hist i den sunkne By, 

dér skal hun sidde, sart og øm. 

den Jomfru, som venter paa sin Brudgom I 

Elskovsord vil fæste hende til ham, 

hun vil stige op og hvile ved hans Bryst . . . 

men ve ham, hvis han bryder sit Ord: 

da vil de begge synke tilbage, 

hun og hendes Bejler, 

dybt under Fladen, hvor Baaden sorgløs ror 
og Skibet ligegyldigt sejler I -: 

(Musiken tier; han lader Armene synke). 

Præstefabel I — Skippersnak! . . . 

ilsRgger sig atter ved Kilden, støttende Hovedet i sin Haand). 

(Dæmpet Musik). 

[Et grtmligt Skær breder sig over Landskabet. Fra Baggrunden hæver 
sig en Taage; den fortættes og bliver til en Tangskov, som langsomt 
skyder ivejret. Huse kommer frem ; en gammel middelalderiig By ; 
Kilden bliver til en Springvandsbrønd. Modsat Kilden staar et Kapel i 
ædel, tidlig-gothisk Stil, med Trin op til Portalen. Mænd og Kvinder, 
i rigtsmykkede, stive Dragter, bevæger sig gennem Byen paa en sælsom 
stilfærdig Maade; de ere alle paafaldende blege. Byens Piger henter 
Vand ved Brønden. Skolemestren fører en Række Børn frem; han ud- 
strækker sin Stok; de knæler ned med foldede Hænder, vendt imod 
Kirken. I dennes Taarn ses Klokken svinge, men uden at give Lyd 

fra sig.] 

Kurt 

(rejser sig). 

Hvad — drømmer jeg? Ombølger mig Musik — ? 

Jeg syntes, som om jeg paa Vandet gik, 

og sank, og . . . nej, se Kirken dér. Kapellet! 

I ædel Simpelhed hver Sten 

til Sten sig føjer let som Løv paa Gren — 

se dog Portalens Bue — fast og ren, 

saa sindrig tænkt i sin Enfoldighed, 

som kun en gammel Mesters Snille véd: 

en ægte Kunst — som aldrig blev forældet! 

Rfenhvem har bygget . . .? Du, Mo'rlil! Hvad — 

Nej! 
Du gamle Bedstefa'r! ... De hører ej — 
de vandrer fremad, klædt i rige Stoffer 

fra svundne Tiders svundne Hofifer, 

hvis tunge Pragt blev Pryd ved Folkets Fester. 

Og hvilken Bleghed over alle Træk — 

de synes stivnet i en navnløs Skræk, 

som naar med Et Udslettelsen os gæster! 

Saa tal dogl svar! . . . 

stængt er hver Mund: bag Øjets brustne Glar 

en udslukt Sjæl i dunkelt Kammer bygger. 

(farer sammen). 

Mfn Gud! 

hvad er da dette gaadefulde Møde? 

staar jeg imellem lutter Døde, 

selv levende, blandt Havets dømte Skygger! 

(Mænd og Kvinder, enkeltvis og parvis, er draget forbi ham opad 

Trinene og gennem Portalen ind i Kirken. Sidst kommer en ung Pige ; 

hun gaar langsomt, med en Blomst i de foldede Hænder, henimod 

Kirken). 

Men se, dér nærmer sig med langsomt Skridt 

og med et Blik, som søger ind i mit, 

en Jomfru — som en Lilje fin og fager! 

Er Du en Drøm, som tyst forbi mig drager? 

O stands, før gennem Kirkens Dør Du gaar! 

Du er dog Liv og Blod, dit Hjærte slaar; 

stands, førend Du mit Hjærte med Dig tager! 

Jeg har ej skænket Nogen det iløn 

saa lidt som aabenbart: men vil til Bøn 

og Skrifte hos dit eget Du det bære, 

saa søger Helligdom til Helligdom: 

tag det — hvor Du saa gaar, hvorfra Du kom — 
og signet skal din Ind- og Udgang være! 

(Den unge Kvinde er standset paa Trinet; hun vender sig imod ham, 

stryger af sin Finger en Ring og lader den falde, idet hun fæster Blikket 

paa ham og lægger Fingren over Munden. Saa gaar hun ind). 

Kurt 

(bukker sig, griber Ringen. Kirken og Byen forsvinder). 

En Ring — et Tegn I Saa mødes vil vel atter, 
hvem Du saa er, Du Skyggerigets Datter! 

(kysser Ringen, sætter den paa Fingren; Taagen fra før har sænket sig 

over Baggrunden). 

« 

Gotfred 

(udenfor). 

Hejdal saa hørl . . . 

Kurt 
Hvad nu? Hvem kalder paa mig? 

Gotfred. 
Din Rejsekammerat 1 (ind) Den Satans Taage — 
Jeg vilde svoret paa, jeg saa' en By 
— Havguse var det vel — hvor Alting stod paa 

Ho' det! 

Kurt. 
Fik Du set Kirken? Mærked Du, hvorledes 
højt i det aabne Glamhul Klokken svinged, 
men uden Lyd — ? 

Gotfred. 
Jeg fik kun set en Ko, 
som aad langs Grøften, mens dens Bjælde ringed 

med sprukken Lyd, som alle Køers Klokker. 

(ler). 

Du ser nok Syner? Kom nu, lad os gaal 

Kurt 

Uader Haanden glide over sin Pande) • 

Ja, jeg ser Syner — dem, Du aldrig saa'l 



ANDEN AKT. 



FØRSTE AFDELING. 
I Mo'er Bagges Værtshus »Aftenrøden c 

Stue med Bjælkeloft og Egepaneler. Tilvenstre en Skænk; 
paa Disken ligger et Vinanker omvundet med en Blomsterguirlande; 
ligeledes staar der et stort Drikkekrus prydet paa samme Maade^ Læn- 
gere henne i Forgrunden en Dør, som fører til en Trappe. I Bag- 
grunden en Dør imellem to lave Vinduer. Tilhøjre ligeledet Dør, 
samt to Borde med Træstole omkring. 



Bedstexno'r Hasse sidder indenfor Skænken; hun binder 
paa en Hose og regner paa en Tavle. Herth.e sidder ved 
Bordet ligeoverfor og spiller Kort med Raadxnazxd Kivle, 
Skipper Kornelius, Unge Klavs Kivle. Ved et 
andet Bord sidder Dirlc Briksen, alene. Kande og Bægre 

paa Bordene. 

Skipper Kornelius. 
Mo'r Bagge! 

Raadmand Kivle. '\ 

Mo'r Baggel 

Klavs Kivle. 

Mo'r Baggel 

Berthe. 

Naa, naa! 
fordi »Bedste« er døv, kan dog Berthe høre. — 
Hvad er der? 

Kornelius 

(leiter paa sit Krus). 

I Stobet er . . . Ingenting 1 

Berthe. 
Vundet I 

(stryger Indsatsen til sig, rejser sig, rækker Pengene til Mo'r Bagge og 

fylder Krusene fra Ankeret). 

Klavs 

(kaster Kortene). 

Igenl Staar Fanden deri? 

Kornelius. 
Ja Fanden og Eva var Fæller fra. Vuggen — 

Klavs 
Borg mig, Papa I . . . 

Raadmand Kivle. 

Nej, Hus forbi — 
Du kan gøre, som jeg . . . 

Kornelius 
Du kan drikke Dig drukken 1 

Raadmand Kivle. 
Hvad siger Dul Findes i Staden en Mand, 
som nogentid saa* mig i overkørt Stand? 

Klavs. 
Men jeg da? Aa, dersom jeg vilde begynde 
at gløde — ja tro mig, jeg naaed' mit Maall 

Berthe. 
Ak nej, lille Klavs — Du er skabt sQm en 

Mynde I 
Du har ikke Ved til et ordentligt Baall 

Kornelius. 
En Engel er Du! Bliv min! — 

Klavs. 

Nej mini — 

Berthe. 
Jeg bliver ej hans — jeg er ikke Dinl 

Klavs. 
Hvem lod Du da kysse Dig sidste Kvæld? — 

Kornelius. 
Du staar til mig for en Gave i Gæld I — 

Berthe 

(tager et Halsbaand af sin Hals, kaster det til Kornelitu). 

Dér har Du det Perlebaand — nu er det ditl 

(kysser Klavs). 

Dér har Du dit Kys — og nu er vi kvitl 

Kornelius og Klavs. 
Aa, hun kunde gøre et Mandfolk forrykt T 

Berthe 

(ler). 

I har dog ej Vid, I har dog ej Kløgt 1 

Saa let kan De Mandfolk trækkes ved Næsen 

af sligt et ganske almindeligt Væsen: 

to Arme — en Mund — et Par Øjne graa — 

lidt mer* end vanlig Varme i Blodet: 

og straks I maa fra Forstanden gaal 

Mens Byen sværter mig efter Evne, 

jeg hører mig her en »Engelc nævne — 

det kunde betage Englene Modet . :. 

(peger paa Dirk). 

Men Dirk — hvorfor hænger han dér med 

Ho'det? 

Klavs. 
Vor stakkels Dirk Eriksen har — som Du véd — 
sig selv til Fortræd paa en Aargang smagt — 
en Vin af en ganske betagende Magt . . . 

Dirk 
Aa lad mig i Fred I 

Klavs 

(ler) 

— blot nippet en Kende, 
men Rusen, han fik, den er uden Ende I 

Raadmand Kivle 

(slaar i Bordet). 

Det er Malaga I 

Klavs. 




Nejl 




Kornelius. 


' 


Saa er det Messina! 


Det gælder . . 


• 



Raadmand Kivle. 

Aa Du kan gælde til China! 

Klavs 
Det er den dejlige Virgo Regina! 

Raadmand Kivle 

(eftertænksom). 

Den findes saa vist ej i Raadets Kælder! 

Kornelius 

(drillende). 

Hvad findes vel dér? noget syrligt Pøjt — 
Slampamper for Børn — naar det kommer højt I 

Raadmand Kivle. 
Tvi hver en Borger, som Raadet skælder! 

Kornelius. 
Godt Ord igen! 

Raadmand Kivle. 
I maa sigte os heller 
for alt det Værste, som Byen kan nævne: 
men Smagen for Vin og dens Nydelses Evne, 
den skal man, Sortedød! Raadet levne! 

Klavs. 
Hvad skriger Du op? vær dog stille, FaV! 
Jeg siger, vor Ven Dirk Eriksen har . . . 

Dirk. 
Den Spøg gaar for vidtl 

Klavs. 

Aa Snak I 

Dirk 

(slaar i Bordet). 

Ti stille! 

(støder sit Krus om). 

Vinen er bleven mig bitter som Galdel 

Berthe. 
Men er I da gaaet fra Sansen alle? 

Dirk. 
Ja, Jomfrn Berthe I fra Sans og Samling 
har jeres Kusine bragt Ung og Gamling. 
Hun er daarende skøn, og kold dertil: 
hun driver med Folk et skammeligt Spil; 
hun ser paa En — med et Smil om sin Mund 
saa kryber man for hende som en Hundl 
Det er det, som hun vil I Under Fode træde 
vort Hjærte, det er hendes største Glæde I 
Hoffærdig, forfængelig — stolt uden Lige . . . 

Berthe 

(ler^. 

Det Contrafej ligner, det maa jeg sige! 

7 

Dirk. 
Men dog — det er svoret ved Kniven, jeg 

bær' — 
for god til at blandes i Værtshussnak! 

Berthe 

(nejer). 

Paa Værtshusets Vegne siger jeg Takl 

Klavs. 
Du gør hende just til en Fabel for Staden 
ved saadan at ivre . . . 

Kornelius. 

Hej? Klyver og Fokl 
dér svajer hun justement ned ad Gaden I 

Klavs. 
Hun standser — betænker sig. Nu har jeg nok I 
jeg tror, hun vil ind her . . . 

Dirk. 

Saa vil jeg gaal 

(ud ad Døren tilhøjre). 

Berthe 

(kigger ud af Vinduet). 

Nej, det er da slet ikke til at forstaal 

Klavs 

(med Bæger og Krus i Haanden). 

Hør, Dirkl saa bliv dog! 

(til de Andre). 

Jeg skulde mene, 
det er Synd at la' Fyren derinde alene? 

(ud efter ham). 

Kornelius. 
Vi kan drikke her — vi kan drikke dér I 
Det Kvindfolk kommer jeg nødigt for nær I 

(ud med Raadmand Kivle). 



( Regina ind fra Gaden. Hun bliver et Øjeblik staaende i 
Døren (i Baggrunden) og ser sig om i Stuen; nikker flygtigt 

til Mo'r Bagge). 

Regina. 
Godaften, Mo'r Bagge! 

Berthe. 

Hvad skylder vi Æren? 

Regina. 
Her er ingen Gæster? — 

Berthe. 

Nu nys er de gaaet — 
men jeg synes, Du trækker saa hastigt dit Vejr? 

(byder hende en Stol). 

Har Du ondt? — Et Glas Vin? — den er virke- 
lig godl 

Regina 

(sætter sig). 

Takker for mig — det kan være det sammel 

Berthe 

(ser ned ad sig). 

Jeg er ikke klædt 1 Jeg burde mig skamme. 
Du kommer saa stadselig ind til Vort — 

sad Du her ikke, saa løb jeg bort 
og redte mig ud en lille Smule ... 
jeg ligner dog ikke altid en Uglel 

Regina. 
Du er nydelig, Berthe, just som Du erl 
det Forklæde passer til din Figur. — 
Jeg gik mig netop om Byen en Tur 
ud af Sønderporten ... og dér blev jeg skræmt. 

Berthe. 
Var By-Tyren løs? Den huserer slemt — , 
man hører bestandig om det Kreatur! 

Regina, 
Betyder Intet! — Men hør, Du maa tro, 
skøndt sjeldent vi ses, saa tænker jeg tidt 
paa dengang, vi tumled som Børn os frit 
og rendte fra Skolen til Marked og Løjer — 

Berthe. 
Og havde Kommers med Genboens Drenge, 
som altid for vor Skyld fik bankede Trøjer 1 

Regina 

<Hffegyldig). 

Dem skete kun Ret, de uartige Drenge. 

Berthe. 
Saa kom alt det Vrøvl om Arv og Penge, 
det skilte Familien langt om længe: 

Far'bror blev Raadmand — min Fa'r han 

døde — 
vi skulde tjene til Hus og Føde — 
Mo'r sygned hen — saa tog »Bedstec Styret — 
saa fik vi det Værtshus . • . ja »Aftenrødenc 
den hjalp os rigtignok dengang i Nøden, 
men Tiden er vanskelig . . . 

Regina. 

Ak, lille Berthe, 
Du véd ej, hvor tidt det har kunnet smærte, 
naar Folk fortalte mig noget Slemt — 

Berthe, 
om mig? Jeg takker I 

Regina. 

Men glemt er glemt I 

(rejser sig). 

Lad mig nu se Jeres Hus engang: 

de Kamre, hvor Rejsende skal logere — 

saadan Noget kunde mig interessere! 

Berthe. 
Aa, de staar tomme endnu — desværre! 

Regina. 
Du kan tro, der kommer nok snart en Herre 
med Tjener i Følge — 

Berthe. 

Ja gid saa var! 

Regina. 
En Standsperson — 

Berthe. 
To, tre Stykker helst I 
saa kunde kanhændes vi komme til Kræfter: 
for, Skatter og Paalæg de stiger aarligt — 
og farende Folk betaler kun daarligtl 

(viser Regina hen til Døren i Forgrunden til venstre). 

Se her er Trappen I Jeg følger efter! 

(idet Regina gaar op). 

Hvad mon der kan Hendes Højhed stikke? 
For vor Skyld kommer hun Pinedød ikke? 

(følger efter). 



(Kurt og Grotfred træder ind fra Gaden). 

Kurt. 
Gudsfred i Stuen I — 

Gotfred. 

Det siger jeg med I 
Her ser jo ud som et ordentligt Sted . . . 

(hilser paa Mo'r Bagge). 

Godaften, min Frue? . . . Tunghør kanske? 

(til Kurt). 

Dér er en Antikvitet, skal Du sel 

Du elsker jo saadanne gamle Sager — 

hun minder om en af Urtidens Drager: 

Og dog har hun været ung engang, 

o^r Hælen højt under Dansen hun svang; 

hun kyssed sin Kærest', favned sin Mand, 

og satte kanhænd's i hans Skulder sin Tand . . 

Mo'r Bagge. 
Jeg er kun døv paa det ene Øre I 

Gotfred. 
Om Forladelse 1 — Av, der kunde hun høre! 

Mo'r Bagge. 
Rejsende Folk? 

Kurt. 
Vi er Vandringsmænd, ja I 
Vi søger Logis — kan til Takke ta' 
med Lejligheden . . . 

Gotfred, 
naar blot vi kan ligge 
hver i sin Seng — og faa Spise og Drikke. 

(tilføjende). 

Notabene: Lopper ynder vi ikke I 

Kurt. 
Altsaa: to Kamre — og Davre dertil. 

Gotfred. 
Ølkanden fyldt saa ofte vi vil! 

Kurt. 
Og kunde I saa fortælle mig, Mo'r, 
hvor Raadmand og Bygmester Bagge bor? 



Hva'fals' ? 

Mo'r Bagge 

(med Haanden bag Øret). 



Kurt 

(lidt højere). 

Jeg har Budskab og Brev i Lommen 
til Arbejd ved Kirken er hid vi kommen. 
I véd kanske . . . 

Gotfred 

(afbryder ham). 

Saa far dog imagl 
imorgen er der jo ogsaa en Dag. 

(raaber hende ind i Øret)« 

Han siger, at det kunde gøre godt 
at faa paa Stedet en Smule Vaadtl 

(Berthe i Døren). 

Mo'r Bagge. 
Dér kommer min Berthe 1 

Gotfred. 

Ej se den Lille ( 

(til Kurt): 

Kammerat 1 Losementet er ikke ilde! 

Berthe 

(taler op ad Trappen). 

Vogt Dig for Trinene — Trappen er stejl. 

(idet Regina faar Øje paa Kurt)* 

Hvad er der? Du traadte da ikke fejl? 

Gotfred 

(til Kurt). 

Dul det er hende — 

(Regina passerer forbi Kurt, som hilser flygtigt; hun sender ham et 
langt Øjekast. Berthe følger hende til Døren i Baggrunden). 

Berthe. 

Farvel Regina 1 
Tak for Besøget I 

Regina. 
Selv Tak — farvel 1 

(ud.) 

(Kurt og Gotfred sætter sig ved Bordet tilhøjre. Berthe over ved Skæn- 
ken, iagttager dem). 

Gotfred. 
Jo — det var hende: fornem og fin — 
hun strutter af Silke, Fløjel og Lin*, 
og rødme gjorde hun — just paa en Prik, 
som da hun forbi os ved Byporten gik. 
Du tierl Du saa' det naturligvis ikke? — 
aa Hykleri — saadan som hun sendte Dig Blikkel 

Berthe. 
Se se! min Formodning 1 — 

Gotfred. 

Og nu vil vi drikkel 

Berthe. 
Hvad ønsker Herrerne? 

Gotfred. 

Først — et Kys I 

Berthe. 
Saa sagte I 

Kurt 

(holder ham tilbage). 

Vi ønsker et Kammer hver — 

Gotfred, 
med eller uden en Kammerpige, 
men helst . . . 

Kurt. 
Du Galgenfugl, kan Du tie 

Berthe 
Aa, jeg er vant til at klare mig selv I 

Gotfred. 
Min Jomfru — hvad hedder I? 

Berthe. 

Berthe 1 

Gotfred. 

Mit Hjærte! 
stig ned i Kælderens dunkle Hvælv, 
hvor gamle, ærværdige Aander spøge: 
ret længe behøver I næppe at søge, 
for at finde den Fyr, som var længst tilhuse I 
drag ham herop til den lyse Dag 
før Skumringen helt over Stuen sig lægger — 
Halsen vi paa ham ved Bordet knækker, 

men allerhelst i et lystigt Lag, 

som vil i det strømmende Blod sig beruse . . . 

(leende). 

Vi er Kannibaler, 

det skal I vide; 

men han, som har Plads ved min grønne Side, 

han er desforuden en god Betaler. 

Og dermed Basta! 

Berthe 

(smilende, med et Knix). 

Som Herren befaler I 

(vil gaa ud ad Døren tilhøjre, møder Klavs, Raadmand Kivle, Skipper 

Kornelius). 

Klavs. 
Naa lille Berthe! — Luften er renset: 
hun spurgte vel ikke til os? 

Berthe. 

Aa nej I 
Jer havde hun næppe synderlig ænset I 

(ud). • 

Klavs. 
Mig uden Forskel! . . . God Kvæld, I Herrer! 
Farende Svende? — 

Gotfred. 
Kunstnere — jal 

Klavs. 
Kolleger altsaal 

Gotfred 

(ler). 

Nej, vil man sel 
Er I Bygmester? 



Klavs 

(trækker paa det). 

Ja — jeg bruger min Skel 



Korneli lis. 
Og Waterpas jeg — 

Gotfred 

(vender sig mod ham). 

Ja saa? 
Kornelius 

(svinglende^. 

Jeg sejler — 

Gotfred. 
Det lader næsten! — Og han? 

(peger paa Raadmand). 

Kornelius. 

Han pejler 
de samme Mærker, som jeg fra min Skude 

R^aadmand Kivle. 
Jeg er Raa . . . 

(hikker). 



Gotfred. 
Fy fy! hold Raaheden ude! 

Raadmand Kivle. 
Raadmand ! 

Gotfred. 
Tjener I 

Kornelius. 
Lad mig dog snakke . . . 

Kurt 

(rejser sig, hilser spørgende). 

Har jeg Æren at hilse paa Raadmand Lavst 

Bagge? 

Kornelius. 
jo blæse! Han søger ej Værtshus, han, 
men sidder derhjemme saa lunt han kan, 
fedter med Penge, handler med Sjæle, 
korser sig, naar der er Tale om »stjæle« — 
la'r Vinen dovne i Krus og Kande, 
og væver om Kunsten i fremmede Lande — 
som om han havde rejst! Den Vigtigper 1 

Klavs 

(til Kurt). 

Det er Raadmand Kivle — min Fa'r — I ser! 

(Kurt bukker kort, sætter sig over ved det andet Bord)« 

Kornelius. 
pg jeg er Skipper Kornelius I 

Gotfred. 

Ahl 
Jeg sporer en Lugt af Salt og af Tjære — 
Saltet, det lader jeg gerne passere, 

det gi'r Drikkelyst og det krydrer Ordet, 
Stegen i Gryden, Visen ved Bordet; 
men Tjære? — saa tænker jeg straks paa Slingring 
og blir genegen til at vomere! 

(Berthe bringer et Par Flasker Vin, som hun hælder op i den store 

Drikkekande paa Skænken). 

Kornelius. 
Genér Jer ikke I — Men hvem er saa I? 

Gotfred. 
Mit Navn, det er . . . Nej, stop nu engang 1 
Vi laver en Ankomst med »Velkomst« og sligt. 
Jeg bringer min »Gruss« i et sirligt Digt. 

(peger paa Raadmand Kivle). 

Han dér er Laugs-Mester I — I er Geseller I — 
alle de ziinftige Regler gælder — 
Altsaa: I sidder — jeg taler og staarl 

(Berthe rækker ham den store Kande). 

Her tager jeg ud af Skønjomfrus Haand 
den store Velkomst med Skilter ziret. 
Jeg letter paa Laaget og højt jeg det svinger, 
til Laugs-Mester med »Reglementet« ringer I 
Min Haand den er øvet, mit Haab er grønt, 
mit Arbejd er godt — naar jeg ikke har sviret — 
her bringer min Gruss jeg som ærUg Svend 
til det ærbare Laugs Geseller og Mænd I 

Vivant, Ihr Herren, som Raadet danner 1 

Med Gunst og efter mit Haandværks Gewohnheit: 

jeg kommer derfra, hvor Mester bander, 

hvor Mesters Madamme trumfer ham over, 
hvor Mesters Datter med Drengen sover I 
Jeg kommer derfra, hvor Søndag man drikker, 
hvor Mandag man ud over Middag ligger, 
hvor Tirsdag man søger Herberget op, 
hvor Onsdag man rækker til »Zechbrædtets« Top, 
hvor Torsdag og Fredag gaar ud i ét D(^gn, 
hvor Lørdag er Afsked med Ugens Søgn — 
hvor, Søndag, man griber sit tRohrchenc med Ære 
og synger: Hej, saadan skal Arbejdet være! 
Ein anderes Stådtchen — ein anderes Mådchen! 
jeg siger min Mester og Mesters Datter 
mangfoldig Slags Tak for Kost og Logis, 
for Kys i det Skjulte og Tamp i det Fri! 
Mit Haandværk er Løjer, min Gruss er Latter — 
mit Navn det er Gotfred Springforbil 

Klavs. 
Det lider jeg. Du er en lystig Bro'rl 

Raadmand Kivle 

(rækker med sit Bæger imod ham, glider ud, er ved at falde)« 

Jeg skal støtte Dig, baade med Pen og Ord! 

Kornelius. 
Støt, Bro'r Raadmand ... op med dit Ror! — 
Men hvorfor holder han dér sig tilbage? 

(til Kurt*: 

I kunde dog mindsten paa Varerne smage! 

Gotfred. 
Lad ham kun sidde i Ro hvor han sidder — 

(ler.) 

Han tror paa Aander — og han ser Syner I 

Kornelius. 
Det er Noget for mig 1 Naar det stormer og lyner, 
saa ser man tilsøs de sælsomste Ting. 
Nu sidste Gang saa' jeg — Klabautermanden 1 

Gotfred* 
Hvad er det for en Fyr? 

Kornelius. 

Det er selve Fanden I 

Gotfred. 
Uha I 

Kornelius. 
I ler? Jeg har Kok og Stuward 
til Vidne ... Vi saa' ham ret tværs til Luvart I 

Kurt 

(opmærksom). 

Forlov I Der er Noget, jeg gærne vilde 
ha' Rede paa . . . 

Kornelius. 

Frisk ud med Sproget -- 
saa meget I lyster! 

Kurt. 

Naar Havet er stille, 

hører og ser I saa ikke Noget? — 

(Kornelius ryster paa Hovedet). 

Jeg mener: her under Kysten — paa Stranden? 

Kornelius. 
Nej, ikke Spor af Klabautermanden! 

Berthe. 
Den fremmede Herre tænker bestemt 
paa det Sagn om den By, som det gik saa slemt? 

Klavs 

(over til Mo'r Bagge). 

Det er Noget for »Bedste« I Den gamle Fabel 
om Sodoma eller om Taarnet i Babel! 

Mo'r Bagge. 
Hvad er det, han væver? 

Berthe 

(pegende paa Kurt). 

Den Herre dér 
vil høre det Sagn, som Du kan fortælle! 

Kornelius. 
Ja, spind os en Ende — det la'r vi gælde! 

(Mo^r Bagge kommer ud fra Skænken, støttende sig til sin Stok; 
Berthe leder hende frem. Gotfred sætter sig op paa Bordet med sin 
Luth i Armen. Eftersom den gamle Kone gribes af sin Fortælling, led- 
sager han den med Akkorder, som smælter ind i dæmpet Orkester* 
Musik. Aftenskæret falder ind igennem Vinduerne. 

(De Andre placerer sig paa Borde og Stole. Kurt sidder alene for 

sig, lyttende opmærksomt). 

8 

Mo*r Bagge. 
I sidder ved Dobbel, I sidder ved Drik, 
I pukker paa jeres Kræfter, 
men Døden kan komme hvert Øjeblik 
og gaa jeres Regnebrædt efter I 
Saa gnaver og graver den løbende Tid, 
og levner af Menneskers Magt og Flid 
en Haandfuld Støv kun tilbage: 
rig Mand og fattig! beskik eders Husl 
Imorgen ligger det plat i Grus, 
hvad der stod i Ungdommens Dagel 

De siger, at Byen, hvori vi bor, 

er rig og stor — 

janokl men den anden var større 1 

dér leved Godtfolk helt lunt og godt, 

hver havde Sit paa det Tørre; 

de havde ved Handel og Kapreri 

forøget Fædrenes Arvelodder, 

saa Staden vel hused mangen en Skælm 

men ikke en eneste Stodder! 

De bovned af Rigdom, de strutted af Styrke — 

saa kaldte de, for deres Gud at dyrke, 

en Kunstner ind, som en Kirke bygged. 

Den hæved sig stolt og Staden den smykked; 

i reneste Stil var det Gudshus holdt — 

ja Sjælen i Stenen var ædel og ren nok, 

men Hjærtet hos Menigheden var koldt! 



115 

Dér skred de, stormægtige, ned ad Gaden, 
Hoffærdighed selv var Bor'mester i Staden, 
om Munden Hovmod, i Minen Haan, 
og dengang da Landsherren tinged ef Laan, 
saa gav de hans Sendebud Guldstøv at drikke -— 
og lo, da den Stakkel fik Nysen og Hikkel 
De tugted vel Børnene op til at bede, 
men Fromhed laa ikke bag Ordet tilrede, 
og rundt om i alle de bugnende Hjem 
stak Slangen, den gamle, sit Hoved freml 

Da tren der en Kvæld, imod Pintse-Fest, 

i Kirken en fremmed og ukendt Gæst; 

hans Ansigt var furet, hans Kappe hullet, 

han bøjed mod Flisen sit vaklende Knæ 

og korsed sit Bryst for Altarets Gud . . . 

De raabte med Harme: Tiggeren ud! 

Han svared : M i g var det, som bygged jert Hus ; 

hver Ræv har sin Hule, sit Hul hver Mus; 

nu har mig Helsen og Lykke forladt — 

skænk mig et Fristed, blot denne Nat! 

De svared: Stakkel faar Staklers Kaar! 

Saa sandt, som Du bygged, og Kirken staar 

og løfter sit trodsende Spir imod Skyen, 

et Tegn paa vor Vælde, vor Styrke, vor Magt — 

saa sandt skal Du jages med Hunde af Byen ! . . . 

De svang deres Arme og dyrt de svor; — 

da traadte med II fra Kvindernes Kor j 

en Jomfru frem og ved Haanden ham tog — \ 

8* i 

sin Kappe hun skærmende over ham slog 
og tåled dem til med formanende Ord; — 
da larmed de lydt: Er dette vort Barn? 
Tvil at vi fostred sligt utugtigt Skarn! 
Og hele Forsamlingen greb de Tvende . . . 
Men set den Fremmede løfted sin Haand 
og raabte, som Kvæget i Marsken raaber 
mod Høst, naar Springflodens Vælde truer: 
Saa forkynder jeg Eder Tingenes Ende! — 
Da løste sig Slægtskabs og Venskabs Baand - 
et hvinende Skrig under Hvælvingens Buer — 
hver vilde ud, vilde bort, vilde frem! 
Gulvflisen sank, og Kirken den gynged 
ret som et Skib udi Havsens Nød; 
igennem 'Portalen en Vandmasse brød 
og kvalte hvert Skrig og begrov i sit Skød 
de Kæmpende, som til hinanden sig klynged. 
Hvor Byen stod, og hvor Kirken knejsed, 
nu Fiskerens Smakke sit Bredsejl hejsed — 
og saadan en Fisker han mældte siden, 
hvorledes han saa', imod Dagningstiden. 
en Skikkelse, som under Bølgen flød — 

det var jo den Jomfru; og hun var død! 

Berthe 

(dæmpet, betaget)* 

Men Bedstel Du har fortalt det engang 
helt anderledes . . . 

Kurt. 
Hvorledes? Fortæl I ... 

Mo'r Bagge. 
Hvad ligger der Vægt paa de gamle Sager? 
Sagn og Legender man nutildags vrager 1 

Kurt. 
Jeg vrager dem ikke! 

Mo'r Bagge. 

Nu ja! man siger, 
det var ikke en, men en Skare af Piger, 
som slog om den fremmede Mand en Kreds — 
at aarligt fra Dybets ukendte Riger 
en Jomfru med Ring paa sin Finger stiger: 
hun søger en Fremmed ved Ringen at vinde, 
søger ham til sig ved Elskov at binde; 
selv er hun løst fra de tvingende Baand, 
som knuger vor Vilje og knægter vor Aand/ — 
og først, naar vi helt med den Verden bryder, 
hvis Trælle vi blev — først da . . . 

men det lyder 
som Ammestu'snak — først da er vi hendes! 

(rokker forbi Kurt, ser ham vist ind i Ansigtet)* 

Du tror dog vist næppe, den Jomfru findes! 

(gaar indenfor Skænken, sætter sig som før). 

Kurt 

(til Berthe). 

Ræk mig min Ransel og vis mig mit Kammer! 

Berthe. 
Allerede tilsengs? 

Kurt. 
Jeg er trætl 

(Berthe viser ham op ad Trappen). 

Gotfred. 

Jeg skammer 
mig Pinedød helt! der) Jeg blev halvvejs bange 1 
Hej, Gutter 1 skænk il 

Klavs. 

Ja — Vin og Sangel 

Kornelius. 
Men se, Bro'r Raadmand! saa bleg Du blev . . . 

Raadmand Kivle. 
Jeg fik næsten Kvalme. Den gamle Drage I 
saa ganske livagtig som hun beskrev 
den Vandflod ... 1 

Gotfred 

(ler). 

Ja, var det ikke uhyggeligt? 
Vandflod! — nej, det er vederstyggeligt! 

(løfter sit Bæ^^er). 

Kom nu, stød an! Mo'r Bagge skal level 

Mo'r Bagge. 
Mo'r Bagge skal dø — og det skal vi alle! 

Gotfred. 
Janokl Men først skal vi synge og tralle I 

(spiller paa sin Luth). 

Berthe 

(kommer igen). 

En underlig Svend I 

Gotfred. 

En stolt Kavaleri 
I gav ham et Kys vel? Det har han fortjent I 

Berthe. 
Jeg mælder mig ikke, naar Ingen be'er! 

Gotfred 

(omfavner hende). 

Jeg mælder mig straks — 

Berthe 

(lefter truende sin Haand og ler). 

Og her har I Svaret I 

Gotfred. 
Og her er en Sang — saa er Regningen klaret I 

(løfter sin Luth højt ivejret). 

Se her er min Luth I det er Laugets »Lade«, 
forsiret med Marketteri og Blade; 
Skildpadden lig er den hvælvede Bul, 
Ibentræ indlagt med Lister af Guld: 
her gemmes Diplomer fra ærbare Mænd, 
her ligger min Geist som »løsgivet« Svend; 
Laasen, den slutter — Nøglen har jeg! 
Nu lukker jeg op — hvem vil høre paa mig? 

(spiller og synger). 

Rabundus imorgen — idag Matador! 

Hvem spørger om Sneen, som smælted ifjor? 
lad smælte, lad fare, lad svindel 

Bestandighed findes dog ikke paa Jord, 

hos Mandfolk saa lidt som hos Kvinde: 

derfor, Kammerater, stem i og drik: 
Alting forgaar om et Øjeblik! 

Kor. 
Derfor Kammerater osv. 

Gotfred. 

Hvem lægger paa Fabler og Præstepræk Vægt? 

Der findes ej Raad for vor jordfødte Slægt 
undtagen i Nuet at nyde I 

Sæt Alting paa Damen, vær selv Hjærterknægt, 

det Spil vil Du sildigst fortryde; 

men taber Du: — hejsal stem i og drikl 
Alting forgaar om et Øjeblik I 

Kor. 
Men taber Du: — hejsal osv. 

Berthe. 

(har taget Blomsterguirlanden fra Skænken, bekranser ham)* 

Du er den Svend, jeg har savnet saa længel 
Jeg kaarer Dig her, hvad saa Byen siger. 

Gotfred 

(omfavner hende). 

Og Du er en af de sødeste Piger 

jeg har kendt — og for Dig vil jeg la' mig hænge! 

(De Andre holder leende Bægre og Kander højt ivejret over de To). 

Kornelius. 
De leve højt! Skal vi klappe dem sammen? 

Klavs. 
Jeg faar sige Jal 

Raadmand. 
Og jeg siger — Amenl 

(falder omkuld). 



ANDEN AFDELING. 
Oppe paa Kurts Kammer. 

(Maanelyset falder ind gennem det lille Vindu tilhøjre. Foran dette 
et Bord og* en Stol. Her sidder Kurt. Paa Bordet ligger hans Ransel, 
Hat, Kaarde og Luth. I Baggrunden lidt tilhøjre en Dor. Nærmere 
ovre mod Venstre en aaben Alkove med en opredt Slagbænk; ovenover 
en Hylde med Knager. 

Kurt. 
Hvad er vel Klokken ? Tys I (et Taamuhr siaar) Halv- 
timeslaget ! 

(rejser sig, hænger Ransel og Hat op over Sengen). 

Nejl jeg er træt og kan dog ikke sove I 
Tung tykkes Luften mig i den Alkove — 
tungt hænger Loftets Bjælkelag — og Væggen 

indsnevrer Tanken I (hoWer Haanden op for sig). 

Se, den brillerer 
i Maanens Skær I Fra lønlige Facetter 
et Blik, et Spørgsmaal Ringen mod mig retter — 

og Svaret? . . . (gaar til Vinduet, aabner det). 

Jeg er gal I Jeg fantaserer! 

(sætter sig paa Bordet, griber Luthen). 

Min Trøster undervejs — i Tyskland købt, 
med Mosel og med Neckardruen døbt, 
kan Du forkorte mig en natlig Stund? 

(tager nogle Akkorder). 

Nej, Alt er glemt, hvad udenvælts jeg næmmed — 
og Fremmed er jeg selv paa Hjemmets Grund 1 



(OotAred ind med sin Luth under Armen og Kruset i Haand). 

Gotfred. 
Hvad? sidder Du endnu og kvinkelerer! — 
Du ser paa mig og mine Følgesvende 
— min Luth, mit Krusl — 
og mens Du stirrer paa mig, tænker Du: 
det Menneske har dog en evig Rus — 
og taaler dertil mer end nogen Anden I . . . 

Kurt. 
Jeg vil til Ro I 

Gotfred. 
Aa Du vil Fanden! — 
Hvad angaar Kammeraterne dernede: 
de staar paa Gaden — de kom lidt i Hede; 

naa, dem om detl 

De enes vel om deres Pølsesnak. — 

Men Du min Hjærtensbror, ak, ak, 

hvad har Du for et Ansigt? Tag en Slurk 1 

Kurt. 
Jeg beder — venligst — lad mig blot i Rol 

Gotfred. 
Du sidder vel paa Udkig, skal man tro? 

(kigger ud af Vinduet). 

Et Lys i Hjørnelængen ... ah, din Strik 1 
formodenlig Skøn Berthes Kammer-Kvist? 
Nu-, bi et Øjeblik — 

til Fryd for Dig, og dem paa aaben Gade, 
jeg synge vil en liden Serenade. 

Kurt. 
Jeg bliver ked af dine Narrestreger I 

(kaster sig paa Sengen). 

Gotfred 

(spiller og synger). 

Se paa Taget Maanen skinner. 
Jomfru Kat i Vindvet spinder, 
missende med Øjne smaa — 

Aa! 
Foraarsnatten gør saa kælen, 
Længsler kribler gennem Sjælen. 
Ejl Hr. Hankat højt paa Tag: 
der er langt endnu til Dag I 
Refr.: De Katte og de Killinger — dirum - 

drum — druml 

Og Hr. Hankat træder Dansen, 
gør et Spring og svinger Svansen, 
lader ned ad Taget staa — 

Aa! 
Hvem kan skildre denne Scene? 
Jomfru Mis er ej alene-, 
tomt i Vindvet, tomt paa Tag: 
der er langt endnu til Dag! 

K.efr. (Stemmer nedenunder): 

De Katte og de Killinger — dirum — drum — 

druml 

Gotfred 

(leende til Kurt). 

Dér hører Du mit Ekko I 

Kurt. 

Hold dog op! 

Gotfred. 
Bevares! (nærmere) Men hvad er der da i vejen? 
Saa sig det! . . . 

Kurt. 
Intet 1 

Gotfred. 

Intet — det er meget! 

(skælmsk) 

Altsaa: den Frøken, som vi mødte før, 
og som vi hilste nylig paa i Stuen . . . 
Du svarer ikke? — altsaa, hun blir Fruen! 
Til Lykke da, min Ven, naar Hymens Dør 
slaar op sin Fløj og falder i bag Parret! 

Aa, Du blir sandeligen ikke narret — 

Jeg vædder paa, at hendes Rosenmund 

kan kysse lifligt i den søde Stund — 

at hendes Knæ er blødt — og Barmen rund — 

og at det Øje, som hun tugtigt sænker 

ved Dagen, vagtsom paa sin Jqmfruære, 

at det ved Brudekamrets Lys Dig skænker 

saa hedt et Blik, at . . . 

Kurt 

(rejser sig, hæftig). 

Ti dog, for den Slemmel 
Gotfred 

(alvorligere). 

Hør nu, Bror Kurt, — og mærk Dig vel, 

at der kan være Alvor i min Stemmel 

Jeg taler ej i Rus — og ej jeg nævner 

hvor tidt vi hjalp hinanden af en Klemme, 

Du mig, jeg Dig, som det sig gode Venner 

sømmer! 
Vi to blev bygget af forskelligt Tømmer, 
men er mit eget hugget til lidt djærvt 
og overstrøget tidt med stærke Farver — 
saa bør Du aldrig glemme Kærnen, Kurt I 
den er paalidelig, den frønner aldrig: 
og i vor Forskel bliver den vort Fælles! 

Kurt 

(rækker ham Haanden). 

Gotfred 1 min brave Gutl . . . 

Gotfred. 

Og nu — til Skrifte! 
Du har dog aldrig saadan Dig gebærdet, 
fordi en Frøken traadte Dig i Vejen . . . 
For Pokker 1 er Du skudt — saa skyd paa 

hende 1 
hun er jo, Alt i Alt, dog kun en Kvinde 
af Kød og Blod 1 . . . 

Din Haand er hed 1 — den dirrer . . . 
En Ring! Naar fik Du den? Herud med Sproget! 

Kurt 

(skjuler Haanden). 

Jeg fandt den — 

Gotfred 

Oer). 

Finder man vel saadan Noget? 

Kurt. 
Jeg fandt den, siger jeg Dig — før — ved 

Kilden — 
paa Byens Overdrev — paa Stadens Grund — 
jeg husker ikke . . . 

Gotfred. 

Nej, hold heller Mund! 
for, i at lyve, er Du slet bevandret! 

Kurt 

(bestemt). 

Jeg fandt den — tog den op — og fra den 

Stund 
er Alt i, med, omkring mig, som forandret 1 

Gotfred 

(hovedrystende) . 

For første Gang har Du ej Tillid til migl — 
Nu! som Du vil — Jeg byder Dig Godnat I 

Kurt 
Der er de Ting, hvorved man knap har Tillid 
til sine egne Sanser! 

Gotfred 

(bukker ironisk). 

Takl Godnat 1 
Sov sødt I Drøm om din Ring — og om din 

Skat 1 

(i Døren). 

Jeg drømmer, at jeg tjener svære Penge: 
og saa betaler jeg Dig — langt om længe! 

(ud). 

Kurt. 
Bliv, Gotfred 1 ... Nul saa gaa 1 — D u vil for- 
sødes 
ved Hvilen, véd jeg — mens jeg med mig selv 
halvt gruer for, af hvad min Søvn kan mødes! 

(gaar til Vinduet). 

Hvor stille hviler Byen I Hus ved Hus, 
Tag over Tag, med Gaarde, Haver, Vænger! 
Øverst — i Horisonten — Havet hænger 
ret som en udspændt Dug, hvorover Natten 
udbreder sine billedrige Gaaderl 
Hvad er det da, som bag den Stilhed raader? 
Er det hin Drøm, en Vaagen drømme kan, 
om det vidunderlige fjærne Land, 

hvorfra vi kom — hvortil vort Fjed vi vender, 

naar denne Søvn, som kaldes Livet, ender? 

Er vi ej delt? Er ej vort Kød i Strid 

med Aanden? Kan vi nogensteds se Grunden 

til vore Handlinger? kan vi forstaa, 

hvad denne Skitse, dette Udkast vil? — 

hvad sligt et halvgjort Billed vel skal til? — 

om ej vi tror, 

at vi var engang før paa denne Jord 

og skal paany tilbage til den komme, 

men først naar vi har vandret vidt og lært, 

hvad her os forekom for tungt, for svært 1 ... 

O var i denne Stund min Hu saa mægtig, 

at Længslen kunde bryde Bolt og Slaa — 

saa spræng dit Baand, Du hvem jeg tænker paa 1 

stig som en Boble gennem Nattens Blaa, 

og bliv det Syn, hvorfor jeg mig vil bøje 

med Andagt indtil Afsind i mit Øje! 

(han har vendt sig imod Baggrunden, knuger Hsenderne udstrakt foran 

sig). 

Esther 

(viser sig i Døren). 

Du kalder mig. Jeg kommer — 

Kurt 

(knæler). 

Milde Gud I 
Jeg tør ej tro ... Stræk dine Arme ud 



og tal igen! 

Esther 

(træder hen til ham). 

Sved perler paa din Pande, 
din Læbe skælver. Rejs digl 

(tager hans Haand;. 

Dér er Ringen; 
den drejed Du, da nylig dine Fingre 
Du kry sted i saa inderlig en Bøn. 
Du har mig kaldt — og se, jeg kommer til Dig ! 

Kurt. 
Hvor Du er bleg — og ak, hvor lys og skøn I 
Sig mig dit Navn I . 

Esther. 
Jeg hedder Esther 1 

Kurt. 

Esther I 
Det Navn i min Hukommelse jeg fæster, 
som grov jeg med min Mejsels Staal det ind. 
Hvor Du er slank af Lemmer, myg og lind: 
jeg tør ej tage paa Dig . . . 

Esther 

(smiler). 

Vov det, Kære! 

Kurt. 
Skumliljen skyder ej saa frisk og ren 
fra Dybet frem, hvis Bølger Stænglen bære, 
som Du skød frem, min Blomst, her i mit Kammer. 
Ræd er jegl — for min Angest jeg mig skammer, 

9 

men jeg var ikke nogen jordfødt Mand, 
hvis ikke først jeg spurgte Dig . . . 

Esther. 

Hold indel 

Kurt. 
Saa luk da med et Kys, du Elskede, 
min Mund — ifald Du ellers kysse kan? 

Esther. 
Lær mig det! 

Kurt 

(kysser hende). 

Saadan fæster vi vor Brud 
paa Jorden ... 

Esther. 
O hvor det er skønt! 

Kurt. 

... for Livet! 

Esther. 
For Livet! O hvor det er skønt!... (kysser ham) 

for Livet! 

Kurt. 
Der straaler om din Pande som en Skrift 
af Højhed og af Renhed — og jeg stirrer 
derpaa, til Synet Sanserne forvirrer. 
Jeg mente mig en Mester, havde meget 
oplevet og erfaret — meget døjet 
og meget fejlet — men den Glans for Øjet 

udsletter hvert et andet Billedsprog. 
Du er min Mester — jeg en Skolepeg; 
og Du vil tage Lærlingen i Lære? 

Esther. 
Jeg vil din Elskede, din Esther værel 

Kurt. 
Men svar mig: Gaar Du? — kommer Du igen? — 
fortæl mig 1 . . . 

Esther. 
Spørg ej om, hvorfra — hvorhen I 
Uendelighed paa min Pande troner. 
Det er en Skrift, Du fatter først, min Ven, 
naar Øret rummes af en Hymnes Toner, 
naar Sjælen bæres af dens Melodi, 
som Barnet bæres under Moderhjærte, 
naar hver en jordisk Fryd er længst forbi, 
som denne Verdens Tvivl og Strid og Smærte! 

Kurt. 
Ak, jeg forstaar: som Du er kommen, gaar Dul 

Esther. 
Som jeg er kommen, er jeg din — forstaar Du: 
din er jeg — ganske dinl Og vi vil mødes 
ved Stjærners blide Lys, i Nattens Timer, 
saa tidt Du drejer Ringen paa din Finger 1 
Ej nogen Ed min Gang til Dig betinger — 
din Længsel kun, dit Løfte ej mig kalder; 
men hvis dit Blik, som straaler nu i mit, 

9* 

med Attraa paa en anden Kvinde falder 

— thi som en Bølge er jo Mandens Sind — 

da skil Dig ved min Gave, den som binder: 

kast den langt bort, hvor Ingen mer den finder, 

og nyd din nye Glæde kun i Fred! 

Jeg kommer ej med Vrede og Besværing, 

som Jordens Kvinder. Jeg har bedre Næring 

for Sjælen, end at ruge paa en Klage. 

Med Ringen er hvert Minde brat forsvundet 

om den, hvis Elskov Du engang har vundet — 

men hvis paany Du bærer dette Pant 

og kalder ved dets Magt mig atter til Dig: 

da maa vi begge sammen Vejen drage 

til Stedet, hvor Du først mit Hjærte vandt — 

og derfra gaar ej nogen Vej tilbage! • 

Kurt. 
Din Tale klinger for mig som en Lyd 
fra fjærne, stille Verdner. Angst og Fryd 
slaar som en sælsom Bølge sammen om mig. 
Jeg fatter ej — og fatter dog fuldkomment . . . 

Esther. 
Husk, hvad jeg siger 1 . . . 

Kurt. 

Det er brændt herind 
med Navnejærnets Glød, og Mærket bær' jeg 
indtil min sidste Stund — ja ud derover. 
Se, ved min Ungdoms dybe Kunstnertro, 
trods Afdrift og Forvildelser, jeg lover . . . 

Esther. 
Lov Intet I 

Kurt. 
Nu I jeg sværger . . . 

Esther. 



Ingen Eder I 



Kurt. 
O Esther 1 efter Udtryk Hjærtet leder 
for alt dets Overmaal — stands ikke Ordet! 
Dit blotte Komme vakte straks min Angst: 
dog véd jeg, at jeg længst din Sjæl tihørtel 
Dit Billed var det, som i Ungdomstiden 
formynderkærligt mig mod Maalet førte; 
og nu, Du nærmer Dig, naar Manddomsstriden 
for Døren staar, hvi skal jeg ej Dig kende? — 
Men kender jeg Dig som min Ejendom, 
mig selv som din, da vil Du ogsaa sande, 
at hvad jeg siger her er Hjærtets Sprog: 
Jeg følger Dig — gik det til Dødens Lande! 

Esther. 
Du skal just level — Jeg vil dele med Dig 
de Stunder, hvori Haandens Gerning hviler. 
Vor Kærlighed skal være som en Drøm, 
hvori vi taber os, mens Natten iler. 
Du vaagner op, naar Dagens Varsko kalder. 
Du ser mig ej — og dog er jeg tilstede: 
det er mit Smil, som paa dit Arbejd falder, 
hvergang din Gerning volder Dig en Glædet 

Kurt. 
Vidunderlige Væsen! hvor Du taler: 
det er en Fred, som paa mit Hjærte daler. 
Lær mig dit Sprog — at jeg kan svare Dig! 

Esther. 
Mit Sprog? — Det taler Du jo selv, Du Kære, 
i denne Time, hvor dit Hjærte bølger 
min egen Ømhed længselsfuldt imøde! 
Det er det Sprog, som toner fra de Døde, 
fra hine uforgængelige Mestre, 
hvis Kunst en Verden holder højt i Ære, 
hvis mindste Vink beundrende Du følger 1 
Det er det Sprog, som Dagens Larm os dølger, 
men som, naar Hvilen falder paa vort Sind, 
lig Havet, der mod Stranden ruller ind, 
om Kvælden fylder os med Fjærnheds Tanker 
og lader alt det Nære os forglemme! 
Det er det Sprog, som bryder Tidens Skranker, 
som kender intet Nyt og intet Ældet, 
som evig kundgør sig i Fuglens Stemme, 
som aabenbarer sig i Blomstens Suk, 
naar Bægret aabner sig og græder Taarer, 
den Taare, der i navnløs Fryd blev fældet! 
Det er dit eget Hjærtes eget Sprog, 
naar fyldt af Alt, hvad der er stort og herligt. 
Du stirrer i et Øje ind, som kærligt 
besvarer Ønsket før det blev udtalt: 
O kom, min Elskte! Nattens Dug har svalt 

din Pande og har kølet mine Hænder: 
læg dem om dine Kinder, som nu brænder! 
og sænk dit Hoved trygt i Esthers Arme — 
dér findes Hvilens Sødme, Drømmens Varme ! 

(hun har sat sig ved hans Side paa Sengen; han knæler ned og be- 
dækker hendes Hænder med Kys). 



TREDJE AKT. 



I Kirken. Man ter ned igennem Langskibet dl Kor-Rundingen i 
Baggrunden. Murene er næsten skjult under Stilladser og hængende 
Stiger med flettede Rørskærme. 

Forgrunden tilvenstre er afdelt ved et Skillerum: en midlertidig 
Tegnestue, aaben udefter. En Løjbænk, Tegneborde paa Bukke, Kar- 
tons og Kalkeringer paa Væggen, Arbejdsredskaber, en Luth, osv. 



Paa et hængende Stillads i Baggrunden arbejder Klavs 
Kivle, Dirk lijriicsen, Oe«rt, Tyge. 

Kurt 

(sidder bøjet over Tegnebordet, jvrig beskæftiget. Pludselig kaster han 

Alt diside, ser frem for sig). 

Dér er hun atter ... og det er dog Dag ! 

Jeg skygger for mit Blik: straks kommer Natten, 

og alle mine Forsæt bliver svage. 

Et Væld af varm Berusning bølger mod mig; 

bort hvirvles Udkast, Planer, Overslag; 

jeg griber til — jeg favner ud i Luften: 

og se, den bringer mig min Brud tilbage! 

Af hendes Haar jeg kender henrykt Duften; 

jeg føler, hun er nær — og angst jeg skælver; 

dér staar hun, skamfuld, medens Mørket hvælver 

sin Kuppel, hvorfra Stjærnen smiler ned! 

Ved Skæret af den Stjærne stirrer jeg 

ind i et Øje, som sig saligt lukker 

døende for mit Blik — en salig Død! 

Jeg holder hendes Legem i min Arm, 

jeg bøjer mig og kysser denne Barm, 

som hæver sig, saa fast og dog saa blød, 

kysk i den Søvn, hvis Drøm er altfor sød — 

og, altfor lykkelige, kun vi sukker! 

Ja, Hjærtet vaander sig ved denne Fryd, 

som Natten i sin stille Time rummer — 

hver Tanke dør, hvert hørligt Ord forstummer: 

vor Elskovs Lovsang er en Klagelyd! 

En Klagelyd? — Naturen selv, man siger, 

sig vaander i en fælles Lidelse! 

Den store Verden rummer som én Smærte: 

Havet er som et graad-træt, svuldent Hjærte, 

med Dødens Bitter-Kilde paa sin Bund; — 

i Kvælden hulker Fuglen paa sin Gren, 

som skulde Sjælens spændte Strænge sprænges — 

og dog, og dog: hvor er det sødt at længes! 

o Naadens Gud! hvad Fryd er Mødets Stund! 

Gotfred 

(kommer fra Bag^^nden, bærende en Stendunk, rygende paa en Kridt- 
pibe. Han kigger et Øjeblik prøvende paa Kurt; synger): 

»Ejn Pfeyfchen Taback is* eben so gut, 
als wenn man zwey Daaler bei den Mådeln 

verduthlc 

Kurt 

(fpringer op). 

Jeg føler mig saa hjærtevarm, saa frisk, 

saa glad, saa oplagt hver Dag til min Gerning — 

jeg er saa lykkelig, at ej jeg taaler 

at se . . . 

Gotfred, 
paa Nogen, som Dig kritisk maaler? 

Kurt 

(omfavner ham). 

Vi er jo Venner! 

Og havde jeg en Fjende — tro mig, Gotfred, 

jeg havde ej et hastigt Ord for haml 

Gotfred 

(ger sig fri). 

Naa naa; lad det nu være godtl 
Man skulde tro, jeg var en lille Pige, 
saadan Du karesserer mig . . . 

Kurt 

(fjærner sig smilende). 

Tilgiv I 
Jeg synes, Du har observeret mig 
i denne sidste Tid lidt prøvende — 
lidt — ja hvad skal jeg kalde det — uvenligt: 
som om Du mente, der var Forskel nu 
paa Dig og mig? Det er der ej — det véd Du I 

Gotfred. 
Ærgerrighedens Djævel har jeg drevet 
forlængst en Pæl i Kroppen. Du blev skrevet 

hos Raadet ind som Bygningskonduktør; 
Du bærer Ansvar — jeg er din Parlør, 
jeg ønsker og begærer ikke mere — 
for, Et er sikkert, at jeg kan parlerel 

(raaber ned igennem Kirken): 

Hejl Dromedarer og Kanallier 1 
Nu er det Middag! Se I flytter Jer 
fra jeres Stiger og fra jeres Ballier 

(til Kurt): 

Se saadan taler man til sine Gaster, 

mens selv man ryger sig en god Kanaster! 

Kurt. 
Aa, vidste Du, hvor sødt det er at vide, 
at man har Livets Genius paa sin Side! 

Gotfred 

(puster Røgen fra sig). 

Farende Folk har Andet at ta' vare! 

Kurt. 
Farende Folk maa holde op at fare! 
Dog nok om det! — Dér har vi vore Folk 

(Haandværkerne har firet sig ned med Stigen, og kommer frem). 

Klavs Kivle. 
Saa, Mester 1 — nu er Fadervor forbedret. 
I selv vil sige: det var snart bestilt! 

Gotfred. 
Kirkens Patron vil føle højt sig hædret — 

Geert. 
Jeg har ham netop ved hans Hoved skilt 
og lavet ham et nyt — 

Gotfred. 

Han trængte til 'et — 
han ligned Fanden paa det gamle Billed 1 

Tyge. 
Mærkværdigt, hvor dog Fanden har sit Spill 
ham kan man overkalke, som man vil, 
bestandig er han der med Horn og Halel 

Klavs. 
Mig er det gaaet galt med Lovens Bud; 
dem har jeg søgt omsonst at restaurere — 
Jeg tror, at Grunden duer ikke merel 
Hvad siger I? 

Kurt. 
En Spøg i Hviletiden I 
desmere Alvor ved vort Arbejd siden! 

(til Dirk Eriksen). 

Men Dirk — bestandig ordknap? Her — min 

Haand 1 
Du er min mest paalidelige Hjælper. 
Hvorledes gaar det med den Helligaand? — 
Du kunde blive Mester ... I 

Dirk 

(kort). 

Takker skyldigsti 

(gaar mod Baggrunden). 

Kurt. 
Hvad har jeg gjort ham? Altid mørk og vranten 

Gotfred 

(pegende). 

Dér har vi jo Forklaringen, min Sandten! 



Raadmand Baese og Frøken Regina er traadt ind. Dirk 
hilser tvungent og gaar ud. De andre Haandværkere hilser 

ærbødigt — og ud. 

Raadmand Bagge 

(med gravitetisk Værdighed). 

Min kære Mester I han faar pardonnere 
mig og min Datter . . . 

Kurt. 

Altfor megen Ære! 

Raadmand Bagge. 
Jeg haaber at vi ej inqommodere . . . 

Kurt. 
Behag at tage Plads! Alting er støvet — 
En Stol 1 — Min Frøken . . . 

Raadmand Bagge. 

Takl Jeg har just prøvet 
de Overslag, I sendte mig. De stemmer . . . 

Gotfred. 
Det er ej noget nyt! 

Raadmand Bagge 

(ser spergende paa ham)* 

Ah? 
Kurt 

(forestillende). 

Min Parlør 1 

Raadmand Bagge. 
Rigtigt I Hvor er det, jeg har set Ham før? — 

Gotfred. 
Det var vist i mit Ansigt, Eders Højhed! 

Kurt. 
Tilgiv, Hr. Raadmand, Gotfred denne Drøjhed I 
Han er min højre Haand — højst uundværlig . . . 

Gotfred. 
Og tager sig, som saadan, ganske særlig 
en Frispas, naar han ser paa samme Gang 
Storhed og Skønhed gæste ringe Folk. 
Kun vi kan saares — det kan Guder ikkel 

(bøjer sig dybt). 

Regina 

(vender sig fra ham til Kurt). 

Sig mig, Hr. Mester, om I ynder Sang? 

Jeg ser en Luth paa Væggen dér — den tyder 

dog vistnok paa, at andre Toner lyder 

her i Jert Arbejdsrum, end Mejslens Slag, 

Hammer og Mur- Ske, og hvad de nu hedder? 

Kurt. 
Min Frøken! ved mit Tegnebord jeg sidder 
med Passer, Stift og Kridt den hele Dag — 

Regina. 
Men Aftnerne? Nyfigen er jo Kvinden — 
Vi saa' Jer ikke længe, hist til Vort! 

(truer smilende). 

I kaster dog ej eders Aftner bort 
paa Værtshus i et Selskab, som staar langt 
— det tør jeg forudsætte — under Eder 
i Værdighed sg Aand ? . . . 

Vi venter Jer, 
ej sandt, Papa? derhjemme med det Førstel 

Raadmand Bagge. 
Jeg frygter kun, vor Mester at forstyrre — 
Den sande Flid er paa hver Time karrig! 

Gotfred. 
Naar blot jeg nævner »Made, saa blir han arrig; 
endsige, naar jeg ymter om at tørstel 

Raadmand Bagge 

(vender sig fra ham til Kurt). 

Min Datter spiller selv og synger gerne*, 
hun kan de vælske Sange, som hun lærte, 
da denne Musikanter gæsted Staden 1 — 
Man ser Jer aldrig vandre ned ad Gaden . . • 
Sligt priser jegl Jeg sidder altid hjemme, 
fordyber mig i kurieuse Bøger, 
hvori jeg stadig nye Æmner søger 

for Kirkebygningen, min Kæledægge! 
Men, som jeg ynder Jer og gerne taler 
med Mænd af Aand om fælles Interesser, 
saa ger min Datters Bøn jeg til min egen: 
besøg os snart! — Velkommen skal I værel 

Kurt. 

• 

Jeg takker skyldigst. — Det er mig en Ære I 

Regina. 
Og jeg — jeg beder: Eders Haand derpaal — 

(hun rækker ham Haandcn, som han ærbødigt kysser). 

Raadmand Bagge. 
Og nu til Sagen! 

(rejser sig, ser ned igennem Kirken). 

Herligt! — det er prægtigt . . . 
Hm I de Stilladser skygger rigtignok — 
men hvad man ej kan se, kan man jo tænke! 
Stilfuldt 1 — og stort — og rent — og . . . 

(vender sig til Kurt). 

noget tomt? 
Nu ja; det kan jo komme! Ikkesandt: 
langs Midterskibet maa der Plads til Bænke? 

Kurt. 
Desværre — jal 

Raadmand Bagge. 
Min Kærel Stolestader 
er Lutherdommens Kirkestils Triumfl 
Saadanne lange, pæne, lige Rader . . . 
Naturligvis, Honoratiores faar dem 

aflukkede, med Vaabenmærker fyldte, 
forzirede Gemakker, rigt forgyldte . . . 
Og Epitaphieme maa vi ha' frem! 
dygtigt med Snirkler, Søjler, Kapitæler . . . 

Kurt. 
Hr. Raadmandl Epitaphierne vil skjule 
Kor-Skillerummet — 

Raadmand Bagge. 

Det maa ned I Det kvæler 
Stiftamtmandens forgyldte Pulpitur — 

Kurt 

(bestemt). 

Nej, intet Sprinkelværk paa denne Murl 
Det bryder Stilen helt. — 

Raadmand Bagge. 

En Stil kun du'r, 
saa længe intet større Hensyn gælder: 
Stiftamtmanden er højere end Stilen! 

Kurt. 
Hr. Raadmandl 

Regina 

(mæglende). 

Hvorfor Strid om Bagateller? 

Kurt. 
Min Frøken! Bagateller er det ikke; — 
dog, dertil kender Damer ikke Noget! 

lO 

Regina 

(smilende; til Gotfred). 

Ejl Hr. Parlør 1 hvad mener Han om Kirken? 

Gotfred. 
Jeg mener — man skal ingensinde lappe 
paa Nogetl Enten: gammeltl eller: nyt! 

(til Kurt). 

Her har Du Vin paa Læderflasker gydt . . . 
Du kender Ramsen! Jeg vil sige Dig, 
Du burde revet Kassen ned til Grunden 1 

Regina 

(ler). 

I snakker ej Jer Mester efter Munden! 

Kurt 

(alvorlig og bestetnt). 

Jeg har haft Pietet for det, som s to dl — 

Se de smaa Søjler hist paa Galleriet: 

i stille Renhed vogter de om Koret 

med Kapitæler modellerede 

i kraftigt brede Blade! Hvert Gesimsled 

er dybt og skarpt, som Livet var før os! 

Se Hvælvingens spidsbuet dybe Kapper — 

Gjordbuen, svær og stolt, foruden Pryd — 

den synes fange Bønnens mindste Lyd 

fra Menigheden omkring Pillens Fod: 

ja, jeg har Pietet for det, som stod, 

og jeg har stræbt at føre Alt tilbage 

just til den første Simpelhed og Skønhed 1 . . . 

(tager Tegnebrædtet, viser Raadmanden). 

Gotfred 

(efterabende Raadmandens Maade at tale paa). 

Ja — nu er Murens Fugtighed og Grønhed 
af ny Forskalning dækt; og nye Kvadrer 
er indsat, nye Sokkelstene med . . . 

Kurt 

(afbryder ham). 

Til Sten sig føjer Sten, som Løv paa Gren! 
Se dog Portalens Bue — fast og ren, 
saa sindrig tænkt i sin Enfoldighed, 
som kun en gammel Mesters Snille véd: 
en ægte Kunst — som aldrig blir forældet 1 

Gotfred 

(som før). 

Det ser man bedst i Sideskibs Kapellet 1 

De gamle Væggemalerier lyser, 

som før var overkalket. Skib og Kor 

vil ogsaa lyse — Kirken blive stor, 

mens, da vi kom, den syntes mørk og liden I 

(til Kurt). 

Aa, Du vil blive hædret, Bro'r, 
med Festmaaltid af Lauget — sat ved Siden 
af Raadmand Bagge selv — besvare Talen 
med køn Beskedenhed; og saa: Finalen... 
Du bliver selv en »Raadc, Du faar en Mave, 
gaar med en gylden Kæde om din Krave, 
og bliver gift med . . . 

(ser paa Rejpna). 

Kurt 

(gA»r forbi ham). 

Hys! 

10* 

Regina 

(har tastet Luthen ned fra Væggen; anslaar en Akkord). 

Den klinger rentl 

Raadmand Bagge. 
Ja, det var ret! giv os en Sang, mit Barn! 

Regina 

(•piller og synger). 

Den korte Sommernat slaar ud 

sin Silkeskærm — sin Silkeskærm — 

og byder Dagen hvile. 
Da lister frem sig Elskovs Gud, 
af Skjulet frem, som Jæger klædt, 

og griber sine Pile: 
han ridser med skalkagtig Lyst 
en Due i dens bløde Bryst, 
til Blodet Odden væder — 
saa lægger Pile han paa Streng, 
og skyder sorgløst ud iflæng; 

men den, som træffes, græder! — 
Miranda, o Miranda! jeg var saarfri til idag, 
men se, hvor jeg forbløder mig, og føl, hvor jeg 

blir svagl 

Og er I svag, det er min Lyst! 

Hr. Riddersmand — Hr. Riddersmand — 

nu vil vi Natten fejre! 
En Fæstning er mit hvide Bryst, 
et højt Kastel med Marmortind: 

dér vindes Eders Sejre! 

Saa mangen Helt med Herreskjold 
holdt pralende foran min Vold — 

beskæmmet vendte Taaben; 
men den, hvis Blod af dybe Saar 
en Lægedom mit Hjærte spaar, 
for ham staar Porten aaben! — 
Miranda, o Miranda I vel er Spanjens Krone din, 
men Kronen har en Ædelsten, den gjordes nu 

til mini 

Gotfred. 
Og hvad saa mer'? 

Regina 

(ler). 

Nul der er intet mer; 
I hørte jo, den Riddersmand vandt Kronen 1 

Raadmand Bagge. 
Ja, det er Vælsk 1 . . . den staar i Kammertonen 1 

(til Kurt). 

Men det er Middag. I faar pardonnere 
mig og min Datter I — 

Kurt 

(farer op af Tanker)^ 

Takker for Besøget I 
Regina 

(med et Blik paa ham). 

Og I gengælder det? 

Kurt 

(besvarer Blikket). 

Jeg kommer — ja! 

Raadmand Bagge. 
Haandslag, Hr. Mester! — Tjener, Hr. Parlør! 

(gSMT med Regina). 

Gotfred. 
Ydmygste Slave — helt til Kirkens Dør! — 

(efter at Kurt har fulgt dem ud). 

men ikke gerne længer! . . . Naa, Bro'r Kurt! 
han kunde sættes straks i Spiritus 
og vises frem paa Markeder for Penge: 
en Ærke-Top-Pedantl Og hun ... 

Gcysser paa Fingren)« 

Kurt 

UflBtter sig ved Tegnebordet). 

— ,er smuk 1 

Gotfred. 
Det siger Du — og tænker med et Suk . . . ? 

Kurt 

(vender sig). 

Tanker er toldfri! — 

Gotfred 

(griber Stendunken fra en Krog). 

Rigtigt! — Jeg slaar Laas 
med denne for min Mund! Den gamle Knark! 
Se denne Stendunk, med ærværdig Skimmel 
opad sin Fod, og med et Segl paa Maven! 
Den rummer mer Velsignelse end Paven — 
blot Tanken paa dens Indhold gør mig svimmel ! 
Og fører jeg dens Indhold til min Mund — 
og drikker jeg . . . Du Hollands glade Himmel! 

hvor føler jeg mig da i Skyerne, 

højt hævet over Jordens Kvalm og Dunster, 

udøvende den bedste Kunst blandt Kunster . . . 

Kurt 

(te^ende). 

At glemme? 

Gotfred. 
Nej, at huske hvad vi saa' 
— uden at røre Haanden selv en Smule — 
alle de Billeder i alle Byerne 
ved Floderne, som flyder skiden gulel 

m 

Kurt. 
Tag Dig iagt, at ikke fra din Højde 
Du dumper, tynget ved den megen Drøjde 
i Hollands Billeder 1 . . . 

Gotfred. 

Oude Genever 1 
Du store Schiedams Geist ! Hør, hvor han taler I . . 

Formastelige I Svar mig da: hvem maler 

det kærnesunde Liv i Kød og Blod, 

de kaade Løjer og det lyse Mod, 

Elskværdigheden ved sit eget Gilde? 

Hvem leger Himmelspræt med Dydsdragoner, 

og værfer dem saa højt, at om der bindes 

tre Centner Ost i deres Ben, 

de dog maa flyve om for alle Vindes 

Haløj i alle Glædens Zoner? 



Det gør Teniers, Ostade, Hals, Jan Steen! 
De frister selv adstadige Matroner 
til Greb mod Kundskabsfrugten paa dens Gren, 
For Patteflasken gi'r de Glutten 01; 
og Knøs og Piger danser om som Føl, 
der aldrig vil ha' Sko lagt under Fødderne! 
Livs-Træet viser de os dybt til Rødderne, 
ej blot med sirlig Krone, Krans og Blad I . . . 

Kom, Kurt! bryd op, mens endnu det er Tid, 
før Du og Glæden skilles ad, 
før Du blir lænket fast til Bord og Fad — 
Pedantens Svigersøn — gift med en Datter 
af En, som knap er værdig til min Latter! 

Kurt. 
Du er forrykt! (rejser sig). At løbe fra det Hele, 
som nu det ligger . . . 

(gaar frem og tilbage). 

Gotfred! tal! 
Tror Du, vi faar den gamle Kathedral 
frem i sin første, skønne Simpelhed . . . f 

Gotfred. 
Paa dette Spørgsmaal gav jeg før Besked! 

(løfter et gammelt Kapitæl op fra Gulvet). 

Se her paa denne Brokke! 

Den var — og er tildels endnu et Noget: 

men vil Du klistre paa den — ja hvad saa? 

Kurt 

(som før, frem oj? tilbage)« 

Aal jeg skal drives ud i det Barokkel 

Det er dog Meningen I Den gamle Nar 

det hele Raad — den hele By — i Lommen har. 

Jeg faar vel give tabt! — Jeg er alt trætl 

(kaster sig paa Løjbænken)« 

Gotfred. 
Du vil i Krig med dem: nu, godt I 
I samme Aandedræt 

vil Du paa Bænken ligge? — Kom, Bro'r Kurtl 
vi kniber udi Det blir en herlig Spas: 
kanske de stævner os for Retten — 
men saa er vi langt over alle Bjærge, 
hvor ingen Laugs-Haand efter os kan lange . . . 

(afsides). 

Og ingen Frøken-Øjne kan os fange! 

Kurt. 
Kalkstøv og Middagshede det gør døsig 1 
Jeg er om Morgnen første Mand paa Pletten; 
det maa Du huske 1 

(strækker sig. Pavse). 

Gotfred. 
Sover Du? 

Kurt 

Jeg tænker I — 
Gotfred! hvis Du var stædet — som en Anden, 
som jeg maaske — i saadant Vilderede 
med dine Tanker . . . ? Nej, jeg mener, hvis 

Du havde Grund — ja mer end Nogen — Grund 

til ret at føle Dig tilfreds, 

lyksalig, stolt ... og hvis Du dog til Tider 

fandt med Dig selv, at Du blandt Skygger gik, 

lyttende til en altfor fjærp Musik, 

som lokked Dig fra Livets friske Dagslys 

og tæred paa din fri Beslutningskraft — 

hvad vilde Du da? . . . 

Gotfred 

(klapper Stendunken). 

Smage paa den Saft, 
som, selv om den kan klemme lidt om Panden, 
dog giver alle Grublerier Fanden 1 

Kurt 

(vender sig uvillig fra ham; et Øjeblik efter rejser han sig halvt op, ser 
paa sin Fingerring, siger langsomt spørgende): 

Tror Du paa Kærlighed som et Mysterium? 

Gotfred. 
Mysterium mysteriorum! 
Jeg husker, hører Du, min Pebling-Lekse — 
og næsten tror jeg paa, der gives Hekse I 

Kurt 
Svar mig i Alvor — eller lad mig ene: 
Tror Du, der gives en Slags Kærlighed 
— hvad vil jeg sige? — som er et Mysterium? 

Gotfred. 
Hm! naal Jeg kan en Ramse. Vil Du høre? 



I 

Du møder en Glut — 

i samme Minut 

staar dit Hjærte i Fyr og Flamme. 

Hun ser imod Jord, 

Du siger et Ord — 

hvad Du siger, kan være det sammel 

Saa sukker I lidt, 

saa næbbes I tidt, 

saa synger en lille Fugl: Kvirrevitl 

dér har de nu fundet en Redel 

Saa svinder et Aar — 

men hvordan det gaar: 

en Dag for en Anden Du standser og staar. 

Hun ser imod Jord, 

Du siger et Ord ... 

Ak, ak, kære Bro'r: 

der søges, der findes, 

der løses, der bindes 1 

Hvorledes forklare, 

at Intet kan vare, 

at Hjærtet bestandig har ledige Rum? . . . 

Ja, spørg dem, der véd det! 

i min Tid da hed det 

— men det kan jo være, at min Tid var dum 

Al Kærlighed er et Mysterium I 

Kurt 

(sidder halvt oprejst, seende ned for sig. Saa siger han) : 

Hun havde hundred Djævle i sit Øjel 

Gacner sig tilbage). 

Gotfred 

(iagttager ham et Øjeblik; nænner sig). 

Dér ligger han og sover — Kurt — min Bro'r — 
min Hjærtensven — den eneste, jeg ejer I 
Jeg tænkte, vi var her til Byen hentet, 
for ret at bygge Noget op, som syned — 
et Monument, hvis Guldspir lystig lyned 
Vorherre selv i Øjet ind — kort sagt 
Noget med Dristighed og Fart i ... Ja, og saa — 
naar vi vor Regning havde prompt kvitteret, 
saa var en skønne Dag vi echapperet, 
som ægte Kunstnere, som frie Svende, 
endnu før Raadhus- Gildet var til Ende I 

Men det gik ikke saadan som jeg vented. 

Her kulcelurer vi bestandig inde 

i denne trange Kasse — roder om, 

for gamle Former frem at finde, 

som Gud véd hvilken Mester fandt før os! 

Han siger: Herligt! saadan skal det gaal 

— skøndt næstendels vi kommer ej af Stedet — 

Jeg elsker Byen — siger han — min Gerning, 

hvert Øjeblik, jeg vier denne Kirke — 

jeg elsker Luften her i dette Rum — 

jeg elsker selv det Værtshus, hvor jeg bor ! . . . 

Jo tak, min Bro'r 1 

Nej, Pokker staar i Tingen: — 

Skulde der stikke Djævelskab i Ringen? 

(betragter den). 

Dér sidder denl 
Jeg spørger ham — Gang efter Gang — 

hvorfra han har den? . . . men han svarer ikke, 
han laaner mig kun meget bøse Blikkel 

(ser vist paa ham)* 

Jeg tror, det er et Kirkespøgelse 

— Reparationens Aand — som har besat haml — 
en luftig Skygge 1 Var det blot en Kvinde 

af Kød og Blod I — 

Naa! ham om detl 
Og nu afsted til »Aftenrøden«. 
Dér venter Berthe mig med Øllegrøden 

— officielt — og med et Kys i Smug. 
Det sidste smager bedst! 

(Qærner sig; ser Regina træde alene ind). 

Ej ejl Se dér I 
et Spøgelse 1 . . . men dog af Kød og Blodl 
Hvad søger I mon her, min Frøken god? 

(gemmer sig bag en Pille). 

Regina 

(ind, søgende). 

Hvor har jeg kunnet lægge mine Handsker? — 
Er alle gaaet? — Nej, se dér! paa Bænken . . . 
Det er jo haml Han søger Middagsro . . . 
Tør man forstyrre vel? 

(nærmere). 

Han sover jol 
Dér hviler han: den venstre Arm om Nakken, 
den stærke Højre paa det brede Bryst . . . 
og se, hans Ringl o hvor jeg hader den! . . . 
For vist den gemmer — føler jeg — en Magt, 
som skiller ham fra mig! 
Det er en kostbar Ædelsten og maa 



158 



som saadan fra en fornem Dame stamme. 

Sjeldent han kom hos os — men hver Gang førte 

jeg Talen spøgende paa denne Ring: 

han vendte sig — han svared Ingenting — 

var som forvandlet med det sammel 

Maaske staar jeg nu her ved Gaadens Løsning — 

vistnok et Navn der findes ... i en Kapsel 

en Haarlok — ligemeget: 

en Magt — en Lidenskab mig tvinger — 

jeg drager Ringen varsomt af hans Finger I 

(strækker Haanden ud). 

Hvad gør jeg? Over Grænsen jeg mig vover, . . . 

Patricierdatteren, med aaben Pande, 

stolt, rig og klog, bestjæler En, som sover 1 

Trolddom? — hvis det var Trolddom — , vil da ikke 
usete Magter træde mig imøde, 
naar mindst jeg venter det, med strænge Blikke, 
og kræve mig til Regnskab for min Brøde? 

(hæftiR). 

Nuvel! træd paa min Vej: I skal mig findel 
jeg er i Lidenskab — og jeg er Kvinde 1 

(drager hans Ring af og gemmer den i sit Livstykke; tracder nogle 

Skridt tilbage). 

Kurt 

(rejser sig langsomt; lader Haanden glide over Panden)* 

Min Søvn var tung ! Hvor er jeg ? . . . 

(springer op). 

Hvad? Regina 1 

Regina. 
Har jeg forstyrret . . . ? 

Kurt. 
I? — Regina — Du? 

(ganske forvirret). 

Min Gud, hvor er jeg? . . . 



Regina. 

I jer egen Bygning! 

Kurt. 
Min? — dette Rum . . .? 

Regina. 

I jeres skønne Kirke! 

Kurt. 
Nej, den er grim — tom, kold! Bag de Stilladser 
skjuler et Øde sig. Guld maa der til! 
Gjordbuerne maa løftes — Søjleknipper 
i slebet Marmor ! Dér hvor Øjet flipper 
Pragtkapitælerne, skal Loftets Bue, 
som i en Fe-Skovs Hal, af Guld-Stuk lue, 
til Øjet helt forvirret Gulvet søger . . . 
Aa, jeg har sét i Eders Faders Bøger 
et saadant Syn! Hvad siger jeg: Her — her 
i Eders herlige Gestalt, saa sjælden, 
saa yppig, underskøn — her staar Modellen — 
og her paa Flisen knæler Eders Tjener! 

Regina. 
Men, Kurt, staa op ... I 

Kurt 

(omfatter hendes Knæ). 

Hvor har jeg haft mit Øje — 
hvad har jeg haft for Øje, før jeg saa* Dig? 
O kunde Du mig elske — blot forstaa mig! 
kunde din stolte Hu mod min Du bøje 1 . . . 
Se, se jeg hæver mig fra Jorden op, 
ydmyg og bedende, med Blikket rettet 
imod min Lykkes svimmelhøje Top, 
hvor jordisk Elskov staar paa Livets Tindel 
Hos Dig, her i din Favn, vil jeg min Fremtid, 
Hæder og Ære for os begge findel 
Sansernes Helgen vier jeg en Sang — 
en overmægtig Livslyst Hjærtet fylder: 
og medens Nattens Slør os tæt omhyller, 
skal Brudelejet som en Baad os vugge 
ind i de Verdner, hvor en navnløs Hymne 
vaander sin Fryd i klageløse Sukke! 

Regina 

(i hans Arme). 

Jeg kan ej modstaa! Følg mig til min Fader! 

(sammen ud). 

Gotfred 

(dukker frem bag en Pille). 

Naa, saadan gik det! Det var snart bestilt... 
Hun har mig ved mit Bedste skilt: 
men det er Livets Gang-, hvem vil saa klage? 
Jeg har min Frihed og min Luth tilbage! 

(ser sig om). 

Og nu begynder her en anden Virken — 
for nu skal Jian vel bygge om paa Kirken? 

(Haandværkerne kommer). 

Klavs 

(synger). 

Rabundus imorgen — idag Matador 1 

hvem spørger om Sneen, som smælted iQor? 

lad smælte, lad fare, lad svindel 
Bestandighed findes dog ikke paa Jord, 
hos Mandfolk saa lidt som hos Kvinde . . . 

(til Gotfred). 

Ej sandt? Den Sang er frie Svende værdig? 

Gotfred. 
Fyraften, Folkens 1 Mester han er færdigl 



II 



FJERDE AKT. 



Brylluppet hos Raadmand Bagge. Et egepanelet Gemak i 
Barok-Stil* Vindu tilhøjre. I Baggrunden en bred Dør, hvis Fløje ere 
opslaaede. Man ser ind i en Sal, hvor Gæster ere i livlig Bevægelse. 
!Musik. 



Skipper Kornelius 

(henne ved Vinduet sammen med Raadmand Kivle; begge med Krus i 

Haanden). 

Ja, Kirken den knejser — med Spir af Guldl 

Idag er en Dag til at drikke sig fuW: 

først Bryllup — saa Fest paa Raadhus-Salen — 

Laugs-Mester Gilde — og Kirke-Indvielse: 

imorgen gi'r det en artig Svieise 1 . . . 

Staar Du og memorerer paa Talen? — 

Raadmand Kivle. 
Jeg staar og funderer paa Kunstens Betydning — 
jeg tror, jeg vil tale om Tidens Brydning . . . 

Kornelius. 
Bryd kun dit Hoved — men bryd ej med Tiden I 
Der kommer s'gu ingen bedre siden. — 

Forresten, Bro'r Raadmandl Luften idag 
den huer mig ikke! Jeg var paa Stranden 
imorges, som vanligt: Banker i Vest! 
Udsigt til Regn og forrygende Blæst 1 — 
Jeg tænkte, min Sjæl, paa Klabautermanden 1 

Raadmand Kivle. 
Springflod? 

(drikker). 

Kornelius. 
Kanhændesl — Vi gamle Ulke 
vil ikke desaarsag fra Gildet skulke . . . 

(mere dæmpet). 

De siger jo rigtignok, Klokken har lydtl — 

Raadmand Kivle 

(drikker). 

Ja, Bryllupsklokken ! . . . Det kan nok hændes, 
den har haft travlt ... og Parret var nydeligt! 

Kornelius. 
Tosse I Den undersøiske mener jeg — ! 
Stormflods- Varslet er hørt ganske tydeligt I 

Raadmand Kivle. 
Varsel — aa pyt! 

Skaal I Bro'r Skipper I (peger paa Panden) Tag Styr- 
manden med I 



II* 

(Grotfred kommer ind med Klavs K.ivle, som han 
holder om Skuldren. Gotfred er rejseklædt; begge har deres 

Luth under Armen). 

(Gæsterne klapper i Hænderne og omringer dem). 

Kornelius. 
Se saa! nu kommer der Morskab i Stuen! 

Berthe 

(hen til ham). 

Men hvor er den unge Mester — og Fruen? 

Kornelius. 
KoUevibben, kollevabben — de kysses paa 

Trappen ! 

Berthe. ^ 

Det var ogsaa et Sted I 



Kornelius 



Kornelius. 
Den, der gemmer til Natten, 
han gemmer — Skøn Berthe — kanske til Katten I 

Berthe. 
Hvad mener I? 

Raadmand Kivle. 
Han har hørt Varsler I 

Berthe. 

Aa fyl 

(Gotfred kommer frem ; hun napper ham i Ærmet). 

Hr. Gotfred! — hvad nu? — I er rejsefærdig? 

Gotfred. 
Til at blive — føler jeg mig uværdig: 
Arbejdet endt — saa kan Svenden gaal 

Berthe. 
Nej, det er da slet ikke til at forstaa' 

Gotfred. 
Penge paa Lommen — Luth over Skulder: 
Farvel — og bort — hvorhen Kloden ruller! 

(Berthe vender sig bort for at skjule sin Bevægelse). 

Men I, Jomfru Berthe — er I bedt med? 

Berthe 

(rask). 

Har I troet mig for ringe til dette Sted? 

Gotfred. 
Vist ejl I var Pryd for hver Stormands Stue! 
men jeg tænkte kanske at den unge Frue 
havde sin Mening om Gæsternes Rang?... 

Berthe. 
Det bliver vel første som sidste Gang! — 

Gotfred 

(lægger sin Arm om hendes Liv). 

Ja vi er tilovers — naar Gildet er endt! 
Men nu vil vi more os excellent: 
Vi vil byde dem Brodden — det hele Lag, 
og ta' Glæden med os paa Festens Dag! 

(slipper hende, vinker Klavs Kivle hen til sig. De stemmer deres In- 
strumenter. Gæsterne samles om dem). 

Godtfolk 1 idag er det Rejsens Dag 

mens Byen er smykket med Kranse og Flag 

— hej, Spillemand I stem dine Strenge 1 
Her tager jeg med mig min Broder in spe, 

jeg lader tilbage mit Renomée 

— lad mig se, I bevarer det længel 

Klavs. 
Og slider I paa det, som han har slidt, 
saa siger jeg Eder, I Godtfolk, frit: 
det holder vist næppe længel 

Gotfred. 
Men bander og skælder I mig paa min Bag, 
det er mig den ligegyldigste Sag 

— hej. Spillemand 1 stem dine Strenge 

Raadmand Kivle. 
Men Klavs 1 Vil Du ogsaa rømme fra Byen? 

Klavs 

(lyitig). 

Som Fisken i Vandet, som Fugl under Skyen! 

Raadmand Kivle. 
Du kommer nok hjem, naar Du trænger til Penge 1 — 

Klavs. 
Saa ønsker jeg blot, det maa vare længe 1 . . . 

Raadmand Kivle 

(pegende paa Gotfred). 

eg tror, han forhekser dem allesammen! — 

Kornelius 

(ler). 

Kunde han barel — Jeg siger: Amenl 

(dl Gotfred). 

En Vise, min Gut! 



< 

Gotfred. 
Ja den skal I faa! — 

(synger). 

Jeg gik mig ud af den trange By 

— Rummele, rummele, sude — 
jeg svang min Hue saa højt mod Sky: 

nu vinker mig Frihed derude I 

Og hvem skal jeg hilse til Afsked vel 

forinden Visen er ude? 
Jeg staar jo for Tæring og Kost i Gæld — 

Rummele, rummele, sudel 

Farvel I Du forvrøvlede Raadmand — 
Du øjenfordrejende Præsti 
Farvel 1 Du Skipper, som lyver — 
Du fedtede Kræmmer, som snyder — 
Farvel 1 hver Træl af en Styver: 
I klæber, enhver ved sin Læst I 
Farvel, Du Mester, med Skødskind om Lænd, 
som tamper din Dreng og hundser din Svend - 
Verden har Losement for Jer alle: — 
I lader den vinke og kalde I 

Men Du, min Glut, som i Døren staar 
og sender mig langlige Blikke: 
jeg byder et Kys Dig forinden jeg gaar — 
ret andet ejer jeg ikkel 

Rummele, rummele, sude — 
og saa er min Vise ude! 

Kornelius. 
Den Onde skal tordne og lyne deri I . . . 

Raadmand Kivle 

(til Kornelius). 

Hvad er der? Gik jeg maaske Ram forbi? — 

En Haandværksmester. 
Jeg skal varme Ham Ørerne, næsvise Knægt! — 

En Kræmmer. 
Jeg skal betale Dig efter din Vægtl — 

En Krambodsvend. 
Vi Krambodsvende skal stille paa Gaden 
og give den Fyr Gelejde af Staden 1 

(Brud og Brudgom kommer). 

Præsten 

(til Kurt). 

I har dér, Hr. Mester, en uvorn Svend! 
Vi Præster maa bære med Taalmod Alt — 
men at skælde værdige Borgermænd — 
at bruge en Mund . . . 

Gotfred 

(leende ; idet han skyder Nogle tilside). 

Vil I bruge Gevalt? 
Vogt Jer! En Stenhugger fører sin Hammer — 

(løfter Haanden). 

Tag Skade for Hjemgæld, hvem Slaget rammer 1 

Kurt. 
Men Gotfred 1 hvad er der? — Paa denne Dag ... I 

Gotfred. 
En Spøg, Kammerat! Den uskyldigste Sag! 
Jeg sang blot en Vise — tog ganske blødt 
paa Per og paa Povl . . . men Gu' blev de stødt 1 

Regina 

(knejsende). 

Det er ikke alle Slags Sange vi ynder — 

(med et Blik paa Berthe og Gotfred). 

Jeg kan sige om nogle Gæster det sammel 

Kurt 

(mildt bebrejdende til Rej^ina). 

Regina 1 han er min Ven I . . . 

Gotfred 

. (med en overvættes sirlig Kompliment for Regina). 

Jeg skynder 
mig dybt, Eders Højhed, mit Hoved at bøje — 
og skal paa Stedet mig bort forføje 1 

Kurt 

(bestemt). 

Gotfred I Du bliver ! . . . 

Gotfred. 

Jeg maatte mig skamme, 
ifald jeg gik Herren og Fruen imellem — 
ifald jeg kom Festens Glæde paatværs 
ved nogle — kanhændes — for raske Versl 
Farvel, Bro'r Kurtl — og Levvel, min Gutl 
Ja gid Du maa sidde i denne din Stue, 
naar Aar er forløbne, uden at sige: 

Jeg har mit Valg — og min Lykke — fortrudt! 
Og saa er jeg færdig! m Bcnhe). Farvel, min Pige I 

Berthe 

(med en bestemt Beslutning). 

Jeg følger med Dig! 

Kurt og Gotfred 

(oTerraiket). 

Berthe I 
Regina 

(spodsk). 

Ejl ejl 
Berthe 

(til Gotfred). 

Dig har jeg kaaretl 

(med en dyb Reverens for Regina). 

Min naadige Fruel 
I pardonnere Jer stakkels Kusine: 
hun tør ikke se paa Jer Dommer-Mine, 
men ønsker Jer ydmyg al Held og Lykke 1 

Kurt. 
Gotfred I 

(omfavner ham og følger ham og Berthe ud). 

Klavs Kivle. 
Et artigt Familiestykkel 
Jeg blir nok tilovers! 

(gaar ud efter Raadmand Kivle og Kornelius). 

(Raadmand Bagge har trippet om mellem Gæsterne, beroligende dem og 

ferende dem ind i den anden Stue). 

Regina. 
Hvor ubehageligt! 

(gaar frem og tilbage). 

Raadmand Bagge. 
Meget — meget — meget beklageligt 1 
Og saa dette Herrens Vejr derude — 
det kan dog kun Ulykke for os bebude I 
Begyndte det ikke ved Kirken idag: 
de hejsed op de forkerte Flag — 
og Præstens Røst den var altfor svag — 
Velsignelsen blev i en Mumlen borte . . . 
Og nu denne Scene 1 At Fyren turde, 
begriber jeg ikke I Din Mand . . . 

Regina 

(ærgerlig). 

Aa, min Mandl 

Raadmand Bagge. 
Han holdt jo med Fyren — det gaar dog ej an: 
man mærker paa ham hans nedrige Stand! 

Regina 

(knejsende). 

Han er gift med din Datter 1 

Raadmand Bagge. 

Godt Ord igen! 

Regina. 
Du selv har ham hævet! 

Raadmand Bagge. 

Javist — javist! 
han blir nok en Pryd for vor By — tilsidst! 
men først maa han slibes... 



1/2 

Regina 

(nikker). 

Derfor skal jeg sørge! 

Raadmand Bagge. 
Det tror jeg! Men nu maa jeg indl . . . 

(gasur). 

Kurt 

(kommer; venligt smilende). 

Tør man spørge, 
om Fruen tog sig alvorligt nær 
min stakkels Spøgefugls Intermezzo ? . . . 
Han var dog, og er mig bestandig kær! 
Kunde jeg, holdt jeg den Fugl tilbage — 
men foreløbig er Buret brudt: 
mine Argumenter var altfor svage 1 

(vil lægge Armen om hendes Liv). 

Regina 4 

(gør sig fri). 

Man skulde fast tro, Du havde fortrudt 
at selv Du har endt dine farende Dage? 

Kurt 

(spøgende). 

Nu jal Hvem kan vide? . . . 

Regina 

(ser paa ham; gaar til Siden, peger). j 

Aa, luk de Døre! 

Kurt. i 

Det skal jeg saa inderligt gerne gøre 1 . . . 

(lukker; kommer tilbage). 

Hvor længtes jeg efter at være alene 
med Dig, min Elsktel 

(truer smilende). 

Men, ingen Scene I 
Regina 

(har sat sig, gør Plads for ham ved sin Side). 

Betingelser? 

Kurt 

(kysser hendes Haand). 

Ingen I 

Regina. 
Det skulde jeg mene: 
Betingelsers Ret bør hvile hos migl 

Kurt. 
Jeg bøjer mit Hoved! 

Regina. 
Jeg valgte Dig, 
min Kurt — min Elskte — fordi . . . 

Kurt 

(spørgende) . 

Fordi? 

Regina. 
Nej, ikke »fordi« I — det Ord var forkert — 
Kærlighed spørger jo ej om Grund. 
Jeg kaared Dig — men fra den samme Stund 
jeg mente med Rette, at Hemmeligheder 
var mellem os — ikkesandt? — forbi! 



X74 
Kurt 

(forundret.) 

Jeg har ikke nogen! 

Regina. 
Nej: nul — men før? 
— Er Du sikker paa, Du har lukket den Dør? 

Kurt. 
Ingen kan komme 1 De sidder alt bænket 
i Nederste-Stuen, hvor Vinen blir skænket 
og Stegen blir skaaretl . . . Altsaa: fortæl! 
Du mener? . . . 

Regina. 
Vi staar til vor Fortid i Gæld! 
Du selv har sagt det — jeg husker ej, naar! 



Kurt. 
Og sandt har jeg sagt! I vort Væsen der gaar 
en Traad, som blev spundet af Pareens Hænder; 
Nutid og Fortid tilsammen den knytter 
fast, ubønhørligt; og lidet det nytter, 
om ogsaa med voldelig Haand vi forsøgte 
at bryde, hvad selv ej med Døden ender: 
thi Livet er evigt! — 

Regina. 

Min Sværmer jeg kender! 
Nuvel dal Du svor, at dit Hjærte var frit, 
— Du husker — den Dag jeg skænked Dig mit! 



» 

Kurt. 
Regina, min Dronning 1 Jeg talede sandt 1 
Dog, husk, jeg er Mand I Hvad Spøg eller Tant, 
hvad flygtig Passion for en Stund mig bandt, 
det . . . 

Regina, 
vedgaar mig ej! Men hvis jeg nu fandt 
den Dag just hos Dig, hos min Ridder, et Pant — 
et Elskovsbevis ? . . . 

Kurt 

(ryster smilende paa Hovedet). 

Umuligt, Du Kære I 
Jeg troed, jeg elsked min Kunst over Alt: — 
min Kunst, den holder jeg højt i Ære, 
men dengang mit Blik paa din Skønhed faldt, 
da blegned al Kunst for din Dronning- Gestalt ; 
da følte jeg Et kun som Lykkens Gave: 
at være din Husbond, din Elsker, din Slave! 

(knæler for hende)« 

Regina 

(vender sig triumferende bort; ser atter paa ham; truende). 

Hvor falsk, hvor falsk er dog Mandens Talel 
Der er et Punkt, Du gaar udenom — 
Du vil dysse med smigrende Ord mig i Dvale: 
men nej! aarvaagent er Kvindens Sindl 
Ve hendel blev hun af Elskov blind — 
for sent hun da vaagned op, for at finde 
trods Mandens Eder og Løfter sig sveget — 
baade som Hustru og Elskerinde 1 

(drager Ringen frem af sit Livstykke og viser ham den). 

Se — og bekend I 



1/6 
Kurt 

(rejser sig; betragter Ringen; siger naturligt): 

Hvordan? — denne Ringl . . . 

Regina. 
Du lader uskyldig I Den sad paa din Finger — 
Dérl... 

Kurt. 
Giv kun hid I — En nydelig Ting . . . 

Regina. 

(hæftig). 

Beundrer Du den? Du beundred vel mere 
den Kvinde, som gav Dig den? — 

Kurt. 

(forundret). 

Gav mig? ... en Kvinde? . . . 

(sætter den paa Fingren)- 

I Sandhed! hvor smukt den kan brillere I 

(stirrende paa den). 

Det er, som om Stenen fra skjulte Facetter 
et Blik — et besynderligt — mod mig retter . . . 
som vilde den spørge, hvorledes det gik — 
hvordan det vel kom sig — at jeg — jeg Kurt . . . 
o naadige Gud I bevar mig Forstanden — 
at jeg havde bundet mig til en Anden? . . . 

(vender sig mod Regina, der stirrer paa ham med begyndende Angst). 

Hører Du! — - hører Du! — denne Musik 
fra fjærne Verdner — mens Natten hvælver 
sin Kuppel — og Stjærnerne blaaligt skinner 1 . . . 

(knuger Hænderne sammen). 

Ve mig ! jeg skælver . . . 

Kalder I paa mig, I dyreste Minder? — 
Jeg kommer . . . 

(Esther staar i Døren). 

Regina 

(pegende). 

Kurtl vi er Tre i Stuen — 
se I dér i Døren .... O Gudl nu fæster 
hun Øjnene paa Dig I . . . Ah 1 

(synker om med et højt Skrig). 

Kurt. 
Esther 1 — min Esther 1 . . . 

(gaar med udbredte Arme langsomt, ligesom magnetisk draget, imod 
Døren. Da han har naaet den, forsvinder de Begge). 

Regina 

(slaar Øjnene op; ser sig forvildet omkring^ 

Hjælp mig 1 Til Hjælp ! . . . 



(Raadmand Basge og Dirk Eriksen, ind. Lidt derefter 

de fleste af Gæsterne). 

Raadmand Bagge. 

— Min Datter, som skreg? . . . 
Regina 1 — paa Gulvet — og dødsensbleg — 
hvor er din Mand? 

Dirk 

(knæler ved hende). 

Min Frøken . . . Frue 1 
hvad er hændt? 

Regina. 
Min Mand — jeg er ræd for min Mand I 

12 

Dirk. 
Den Skurk har kunnet paa Livet Jer true? . . . 

(•pringer op, triekker tin Kniv). 

I 

Regina. 
Det er Dødens isnende Angst i mit Blod I 
Trolddommen 1 . . . 

(falder tilbaj^e). 

Dirk. 
Troldkarl! giv Sonebod 1 

(styrter med opløftet Kniv imod Døren). 
(Klokkerne klemte. Gæsterne ind i rild Forvirrinx). 

Skipper Kornelius. 
Vandet — Havet — den store Flodl 

(Mørket falder. Skrig. Klokkeringning. Flugt). 



Sceneskifte: Egnen ved Havet (fra første Akt)* Mørke. Lidt 
efter lidt bryder Lysning frem fra Maanen bag hastig forbiglidende 
Skyer. Fjærne, dæmpede Skrig. Vindens Susen. Brændingens Rullen. 
Derpaa stilier det af. 



Ootft*ed kommer ind fra højre Side, bærende Bex*tlie 

i Favnen. 

Berthe. 
— Slip mig langt heller ! Jeg tynger Dig ned . . . 

Gotfred. 
Snak om en Ting I Her er Grund under Fødderne 

Bare derover til Brinken, hvor Rødderne 
holder paa Jorden . . . Dér har vi vor Kilde I — 
Terræn-Sans — Berthe 1 — er ikke saa ilde 1 . . . 

(sætter hende ned paa Forhej ningen ; puster ud). 

Puhl Denne Nat vil jeg mindes længe! — 

Berthe 

(trykker sig op til ham). 

Du Stakkel kan nok til Hvile trængel 
svømme og vade — tilmed for To? 

Gotfred. 
Du Stakkel 1 — saa vaad som en druknet Kat I — 
Nej aldrig glemmer jeg denne Nat I . . . 

Berthe. 
Ingen af os . . . det tør jeg nok sige 1 
Aa hvor de Skrig dog var frygtelige 1 . . . 

Gotfred. 
Ja Gud skal vide, hvor mange der slap 
med Skrækken, som vi? — 

Berthe. 

Er vi sluppen endnu? — 

Gotfred. 
Jeg haaber det! (ser sig om). Vandet er faldet... 

Berthe 

(omfavner ham). 

Aa, Du I 
Du Kære! Det er dog, som Skæbnen har givet 
os To tilsammen — for Resten af Livet 1. 

12* 

Gotfred 

(ler). 

Den Rest kunde blive for lang endda! — 
Jeg binder mig aldrig I . . . 

Berthe 

Og dog er Du bunden! 
Jeg hænger ved Dig — jeg kysser Dig Munden — 
jeg favner Dig Nakken — jeg reder dit Leje — 
koger din Mad — vil altid Dig eje — 
altid I . . . 

Gotfred. 
Altid? — Husk, jeg er flygtig 1 

Berthe. 
Bliver Du syg og arbejdsudygtig: 
se, jeg er hos Dig — vil passe og pleje 
min flygtige Fugl I Du kan jage mig fra Dig: 
Længslen den kender de gjenneste Veje — 
og Du vil kalde igen paa din Berthe I 

(kysser ham\ 

Gotfred 1 jeg gav Dig mit ganske Hjærte I . . . 

Gotfred. 
Det gav Du saa Mangel . . . 

Berthe. 

Nej aldrig det hele I 
Byen har kunnet til Berthe skele — 
har kunnet notere sig ufortrøden 
hver lystig Aften i »Aftenrøden« : 
hvad var det, de sippede Sjæle fandt? 
sorgløs Ungdom, Løjer og Tant, 

ja — lad mig sige — en Daarskab iblandt! 
Byen har godt ved at skumle og snakke . . . 

Gotfred. 
Naa, naal nu ligger den, som den har redet — 
og vi To er strandet paa denne Bakkel 

(ler; rejser sig). 

Berthe I her har Du min Haand derpaa: 
jeg tilgiver Alt . . . hvad jeg ikke saa* I 

Berthe 

(leende). 

Ynkes Du over mig? — 

Gotfred. 

Hvor kan Du spørge? 

Berthe 

(som før). 

Ser Du medlidende paa mig ned, 
som var jeg ej værdig din Kærlighed? 

Gotfred. 
Jeg? Er Du tumpet? Jo det var den rette 1 . . • 

(ser sig om). 

Jeg ser ud over den dyndede Slette — 
kom vi tilsammen igennem alt dette, 
saa rækker vi. vel tilsammen en Havn, 
hvori vi kan hvile — forinden vi dør I 

(springer ned)- 

Ved Pharaos magre og fede Køer, 
ved Josefs Kyskhed og Salomos Dom I 
Vejen er fundet I ... 

(udbreder Armene imod hende). 

Spring ned i min Favn! 

Berthe 

(springer ned til ham)' 

Aldrig forbi —I 



Gotfred. 
Det er svoret 1 — Kom! 

(Begge ud). 



Musik. Taagen ruller frem og sænker sig atter. Den sunkne By 
skyder op. Scenen er tom* 



Gstlier kommer ind, førende Kurt ved Haanden. 

Esther. 
Du ser, at her er Stprmen stillet af. 
Deroppe larmer end den vrede Bølge 
og gyder Angst i Menneskenes Bryst-, 
men ogsaa hist — det er en evig Trøst — 
vil Magsvejr efter Storm og Søgang følge, 
og Solen smile paa en ny-skabt Kyst! 

(slutter ham i sin Favn). 

O Kurt! — o Kurtl — hvor har jeg ventet paa 

Digl - 

Kurt. 
Umuligt I Rør mig ikke I — jeg er fredløs 1 

Esther. 
Fredhelligt er det Sted, hvor Du nu staar! — 

Kurt. 
Men jeg har Stormen med mig i mit Sind. 
Slip mig — og overlad mig til min Skæbne 1 

Esther. 
Mod hvad der kommer, vil vi To os væbne: 
dæk Dig og skjul Dig i min Kærlighed 1 

(drager ham til sig). 

Kurt. 
Er dette muligt? Lad mig knæle da 
som for en Hellig — i en Helligdom 1 
Kan Du tilgive mig? — 

Esther 

(løfter ham op). 

Kan jeg vel andet — 
har jeg vel tænkt paa Andet mens jeg vented? — 
og dog, hvor kort var denne Ventetid: 
husk, vi har Evigheden for os, Kære! 
Hvad længe gælde skal, det læres langsomt — I 
og vi skal begge gaa i Lære I 

Kurt. 
Jeg fatter ej . . . Jeg skammer mig kun dybt 1 

(dækker sine Øjne). 

Esther. 
Skam, Frygt og Svaghed blev deroppe, Kurt I 
hvor Vandet vældigt sprængte sine Diger 
og skylled bort, hvad kun for Døgnet le ved. 
Men over al Forvirringen staar skrevet 
et Tegn, som gælder gennem alle Tider I 
I Kunstens og i Menneskenes Riger 
raader en Magt, saa underskøn og stærk. 
Den lægger Grunden for det mindste Værk, 



1 84 



som for det største, der mod Lyset higer. 
Hos mig, en enkelt kun blandt mange Kvinder, 
den lagde ned en Sum af ømme Tanker — 
jeg kan ej for det, at mit Hjærte banker 
saa lykkeligt mod dit I Men hvis Du finder 
rosværdig mig — saa tager jeg din Ros 
som Offer paa den store Alterdisk. 
Bliv lykkelig, som Mennesket skal være I 
Hvad længe gælde skal, det læres langsomt — 
og vi skal begge, begge" gaa i Lære I 

Kurt. 
O Esther, Esther 1 det var svært at leve. 
Kanhændes, det er lettere at dø I 

Esther. 
Nej, leve — leve skal vi. Nu — først nu 
begynder vi derpaa! 

Kurt 

(omfavner hende hæftig). 

Dit Ord i Ære! 
Bort skyller Bølgen over Livets Strande — 
Slægt følger Slægt paa Verdens gamle 0. 
Vi kan ej dø, 

som end har Dont tilbage for vor Haand, 
Ideers Ild-Baun antændt bag vor Pande I 
Men den, som end staar ung, med ny-skabt Mod, 
fast paa den Grund, som nylig ham forlod, 
fordi han svajed i de stride Strømme — 
han bøjer ydmyg sig og læser: Lev! 

i disse Øjne, kloge, milde, ømme. 
Da vides til en Jubel ud hans Bryst, 
da fatter han først denne stolte Lyst, 
som kunde Verdner i sin Arm han favne 1 
O det er let og frydefuldt at leve, 
som det var svært og brydefuldt at havne: 
det skal I vide paa den øde Kyst, 
naar Bølgen sammensmælter i sin Røst 
med evig Elskov tvende Hjærters Navne I 

Orgelmusik Kirkens Dør aabnes — et stærkt Lysskær; — Børn 
kommer muntert ud — dernæst en Skare unge Piger. De omringer de 
Tvende under levende Tegn paa Glæde. Alle Kirkegængerne (Mænd 
og Kvinder) er traadt ud fra Portalen og bliver staaende, hilsende og 
nejende. Orglet slutter. 

